Predstavnik privrednika u opštinskom veću - Svrljiske novine\nPredstavnik privrednika u opštinskom veću\nDanas u prepodnevnim časovima, u skupštinskoj sali, na inicijativu predsednika opštine Svrljig, održan je sastanak kome je prisustvovalo tridesetak svrljiških privrednika. Pored predsednika opštine sastanku su prisustvovali, zamenik predsednika opštine Svrljig, Dobrivoje Stojanović, načelnik opštinske uprave, Zdravko Krstić i načelnica za budžet i finansije Marina Savić.\nSkup je ozvaničio predsednik Miletić, pozdravio prisutne goste a pritom i upoznao sa merom predloga o smanjenju poreza na imovinu pravnim i fizčkim licima. Ovaj predlog razmatran je na jučerašnjem zasedanju opštinskog veća. Porez na imovinu za pravna i fizička lica biće smanjen u proseku od 60 odsto. U dogovoru sa privrednicima planira se i samnjenje zakupa građevinskog zemljišta shodno prevazilaženju trenutno teške ekonomske situacijie. Ovakvim predloženim merama lokalna samouprava želi znatno da olakša poslovanje privrednim subjektima na teritoriji opštine Svrljig i pritom stvori bolje uslove za uspešnije poslovanje kroz upošljavanje novih radnika.\nMiletić je prisutnim predstavnicima poredložio da se što pre oformi udruženje privrednika na teritoriji opštine Svrljig, kako bi se efikasnije rešavali tekući problem u ovom sektoru.\nTakođe u interesu poboljšanja rada predloženo je da se opštinskom veću opštine Svrljig priključi jedan predstavnik koji će zastupati interese svih privrednika. Budući predstavnik privrednika bi u narednom periodu zajedno sa članovima opštinskog veća, donosio određene zaključke, učestvovao u diskusijama i prenosio predloge udruženja. Smatra se da bi takav korak bio veoma efikasan i direktno bi uticao na poboljšanje poslovanja i kreiranju bolje privredne situacije u opštini Svrljig.\nPored uspešnih privrednika iz Svrljiga sastanku je prisustvovao i direktor Niške mlekare, Zvonko Gavrilović, koji će naredne godine uz podršku programa SIEPA i opštine Svrljig pokrenuti pogon za primarnu preradu i proizvodnju mleka a pritom uposliti 52 svrljižana.\nPrevPrethodnaSmanjenje poreza na imovinu\nSledećaVidljivi rezultati jačanja poljoprivredeNext


četvrtak, 14. feb 2019, 20:10\nDeveta epizoda: Pad ili uspon među zvezde\nEpizoda se bavi, između ostalog, anegdotama o danima Milovana Đilasa u zatvoru i radu na knjigama u zatvoru, životom tokom robije i posle robije i njegovim aktivnostima u zemlji i inostranstvu kao i periodom posle Titove smrti, recepciji u Jugoslaviji i odnosom vlasti prema njemu nakon robije.\nMatija Bećković prepričava ispovesti Milovana Đilasa o načinu nastanka njegovih knjiga i prepisci između žene Štefanije i sina Alekse sa Milovanom Đilasom.\nJara Ribnikar i Dobrica Ćosić su prisustvovali prvom suđenju Milovanu Đilasu.\nAleksandar Ranković je ćutao na predlog da se Đilas i fizički ukloni. Jugoslovenske vlasti su pokušale da ga isele iz stana što je sprečila Đilasova majka. Deveta, pretposlednja epizoda serije Milovan Đilas takođe obrađuje sudbinu Đilasovih knjiga i recepciji Đilasovih knjiga u SFRJ, romana Besudna zemlja, zatim o dve knjige o Njegošu kao i o Đilasovom odnosu prema tumačenju Njegoševog dela iz pera Isidore Sekulić.\nUčesnici: Srđan Cvetković, istoričar, Beograd, Milan Ristović, istoričar, Veselin Pavlićević, Matija Bećković, Mikonja Knežević, filozof i teolog, Beograd, Daniel Ivin, istoričar, Zagreb, Aleksandar Miletić, istoričar, Beograd, Tvrtko Jakovina, istoričar, Zagreb, Veljko Stanić, istoričar, Beograd, Pariz, Mate Meštrović, istoričar, SAD, Zagreb, Rajko Danilović, advokat, sociolog, Beograd, Vida Ognjenović, književnica, Beograd.


Windows 10 ne prati aktivnosti korisnika bez njihovog znanja | PC Press\n17. decembar 2018. 17. decembar 2018. Milan Živanović\nPočetkom decembra je moglo da se čuje kako Windows 10 skladišti podatke o logovanju, te ih bez znanja i dozvole korisnika šalje kompaniji Microsoft čak i kada je opcija za skladištenje podatka deaktivirana u podešavanjima.\nVest je izazvala zabrinutost u okviru Windows zajednice, ali je iz Microsoft-a stiglo obaveštenje da privatnost korisnika nije ugrožena budući da se podaci ne čuvaju bez njihovog znanja. Naime, dešava se samo to da sekcija Activity History u kviru Microsoft Account Privacy Dashboard grupiše podatke iz svih Microsoft aplikacija i servisa, a ne samo iz Windows-a 10. Tako ova opcija prikuplja podatke samo u okviru računara na kojem se koristi određena Windows 10 verzija, pa će Activity History nastaviti da prikuplja podatke i kada je opcija isključena, a zbog toga što tako dobija više izvora na osnovu kojih procenjuje potrebe korisnika.\nTako iz kompanije kažu da se radi samo o lošem izboru imena za opcije, pa bi problematična sekcija uskoro mogla da ponese ime Microsoft Account, što bi trebalo da doprinese još većoj transparentnosti kada je upravljanje korisničkim podacima u pitanju. Iz kompanije tvrde da se privatnost korisnika poštovala i do sada, te da su procesi prikupljanja podataka transparentni, i da korisnici imaju potpunu kontrolu nad njima.\n← Apple “stavio šapu” i na Snupija\nWindows Defender: Veštačka inteligencija za predskazivanje malver napada →


Vesti Autor:Beta04. jun. 202115:49\nDirektor Kancelarije za Kosovo i Metohiju Petar Petković rekao je u razgovoru sa specijalnim predstavnikom EU za dijalog Beograda i Prištine Miroslavom Lajčakom i specijalnim predstavnikom SAD za Zapadni Balkan Metjuom Palmerom, da umesto insistiranja Prištine na uzajamnom priznanju, treba insistirati na međusobnom razumevanju i poverenju, koje treba ponovo da se izgradi.\nPrema saopštenju Kancelarija Vlade Srbije za Kosovo, Petković je istakao da Beograd u dobroj veri i duhu želi nastavak dijaloga o normalizaciji odnosa sa Prištinom, kao preduslovu mira, stabilnosti i ekonomskog prosperiteta države Srbije, ali i celog regiona zapadnog Balkana.\nDa bi se do toga došlo, potrebna je spremnost i dobra volja, ali ne samo Beograda, rekao je Petković.\n„Umesto insistiranja Prištine na uzajamnom priznanju, treba da insistiramo na međusobnom razumevanju i poverenju, koje treba ponovo da se izgradi, s obzirom na to da Priština svojim osmogodišnjim odbijanjem da formira Zajednicu srpskih opština, tek treba da se dokaže kao strana u dijalogu kojoj može da se makar minimalno veruje“.\nOn je naveo da Beograd očekuje da se ispune svi do sada postignuti i potpisani sporazumi u Briselu.\n„Ako Priština nije u stanju da sprovede dogovoreno, kako će biti u stanju da ispuni ono o čemu tek treba da se razgovara“, upitao je Petković i izrazio očekivanja i od EU, kao posrednika i garanta u dijalogu, ali i SAD, da nedvosmisleno Prištini stave do znanja da je nepohdno da se sprovede sve što je dogovoreno.\nDostavio spisak etnički motivisanih incidenata\nPetković je dodao da je pored dijaloga na političkom nivou, potrebno nastaviti i dijalog na tehničkom nivou, jer se tu „rešavaju pitanja od životnog značaja za naš narod na Kosovu i Metohiji“, posebno u svetlu najrazličitijih incidenata kojima svakodnevno svedočimo, a čije su mete Srbi, njihova imovina i objekti Srpske pravoslavne crkve.\nPetković je izrazio zabrinutost što Priština ne sprovodi sopstvene zakonske odluke, kada je u pitanju imovina manastira Visoki Dečani, čime šalje jasnu poruku o svom odnosu prema SPC i nastojanjima da nasilno prisvoji srpsku kulturnu i versku baštinu na Kosovu.\n„Naš stav je jedinstven – pitanje srpske kulturne baštine može se rešavati samo preko Beograda i Srpske pravoslavne crkve“, istakao je Petković, koji je sagovornicima dostavio i spisak etnički motivisanih incidenata od početka godine.\nOn je skrenuo pažnju i na učestala kršenja Briselskog sporazuma, posebno u domenu poštovanja odredbi o slobodi kretanja i izrazio očekivanja da se sa takvom negativnom praksom prekine.\nKancelarija za Kosovo i MetohijuKosovoMetju PalmerMiroslav LajčakPetar Petković


SDP BiH predstavio javnu politiku "Radno iskustvo svima" - Klix.ba\nBiH SDP BiH predstavio javnu politiku "Radno iskustvo svima"\nSDP BiH predstavio javnu politiku "Radno iskustvo svima"\n26.11.2015. u 18:19\nU prostorijama Socijaldemokratske partije BiH održana je konferencija u povodu prezentacije javne politiku pod nazivom "Radno iskustvo svima".\nPristunim su se obratili Irfan Čengić, generalni sekretar SDP BiH, Lana Prlić, potpredsjednica SDP BiH i Damir Filipović, predsjednik Foruma mladih SDP BiH, koji su predstavili nastojanja SDP BiH i Foruma mladih, da kroz ovu javnu politiku, poboljšaju sticanje prvog radnog iskustva za mlade ljude u našoj zemlji.\n"Želimo omogućiti radno iskustvo svim mladim osobama, jer je to uslov za sticanje radnog odnosa u privatnom i javnom sektoru. Nažalost, danas samo privilegovani imaju pravo sticanja radnog iskustva kroz volontiranje. Izmjenama Zakona o volontiranju u oba entiteta želimo da, u roku od šest mjeseci, omogućimo svim mladim ljudima da imaju mogućnost volontiranja u svojoj lokalnoj zajednici. Tako će mladi ljudi lakše steći radno iskustvo, lokalne zajednice će dobiti mlad i školovan kadar, dok će građani dobiti efikasniju lokalnu samoupravu", rekao je Čengić.\nCilj ove javne politike je da se mladima omogući lakše sticanje radnog iskustva, a samim tim i lakše polaganje stručnih ispita, zatim da se stvori transparetniji način izbora volontera, te da se, na ovaj način, dođe do efikasnije lokalne samouprave.\n"Kao mlada osoba potpuno razumijem probleme mladih ljudi, a pronalaženje posla je najveći problem za mlade u BiH. Veliki broj mladih ljudi, nakon završetka školovanja, ne može naći zaposlenje, jer nemaju radno iskustvo i nisu imali mogućnost polaganja stručnih ispita. Ovom javnom politikom to nastojimo promijeniti i SDP će svim mladim ljudima, diljem BiH, pokušati pružiti šansu da lakše dođu do prvog radnog iskustva", dodala je Prlić.\nOvom javnom politikom sagledana je trenutna situacija po pitanju volontiranja u našoj državi, a ona je, u cijeloj BiH, jako nepovoljna za mlade ljude. Zato će SDP BiH u parlamente oba entiteta uputiti izmjene i dopune Zakona o volontiranju, kojima će pokušati otkloniti nedostatke sadašnjeg Zakona.\n"Želim naglasiti da Forum mladih SDP BiH želi obezbijediti jednaka prava za sve mlade u BiH, što je jedan od osnova socijaldemokratije. Zato ćemo od 3. do 5. decembra u 40 gradova širom BiH na 120 info stolova raditi na promociji ove javne politike i mladi će se lako moći informirati o našoj inicijativi", zaključio je Filipović.


Izvor\tDanas\tfebruar 05, 2018\nPoreska uprava je posle pisanja "Danasa" i intervencije poverenika za informacije od javnog značaja Rodoljuba Šabića objavila spiskove preduzeća najvećih poreskih dužnika sa dugom većim od 20 miliona dinara.\nNije objavljen razlog zbog koga Poreska uprava nije objavljivala te spiskove poslednjih godinu i po dana iako je na to bila obavezna po zakonu. Aktivne firme koje duguju od 20 miliona do čak dve milijarde dinara koliko duguje kompanija "Borba", njih 389 duguje blizu 190 miliona evra za poreze. To su aktivna preduzeća kojima nisu oduzeti PIB-ovi i koja su iz nekog razloga pošteđena stečaja, a njihovi računi su uglavnom u blokadi i tek nekoliko ih je uputilo zahtev za reprogram. Neka od preduzeća dužnika pojavljuju se već godinama na tim spiskovima Poreske uprave i svaki put dugovi su veći, uglavnom za iznos kamate, navodi "Danas".\nIza "Borbe" drugi na spisku dužnika je kompanija "Semp elektro i mašinskih postrojenja" iz Beograda sa dugom od 1,15 milijardi dinara. Ta firma se nalazi u vlasništvu Milorada Kesića, koji je inače vlasnik još jedne firme "Neometal Ing" iz Novog Sada. On se takođe pojavljuje kao tehnički direktor Lola livnice.\nNa listi je i firma Marka Miškovića "Mera invest" sa dugom od nešto preko milijardu dinara, zatim šabačka firma "Magma prom" sa dugom od 868 miliona dinara. Ta firma je poznata iz slučaja Univerzal banke pošto se pominje kao jedna u lancu preko kojih je Miroslav Bogićević sa "Farmakomom" uzimao zajmove od te banke koja je na kraju i propala.\nNa petom mestu dužnika je firma "LPM termil" iz Šida sa dugom od 780 miliona dinara, sledi firma "Termol" sa dugom od 692,5 miliona dinara, AMSS poslovni sistem, ćerka firma udruženja Automoto savez Srbije sa dugom od 539 miliona dinara.\nFirma "Albaco" iz Žablja vuče dug još iz 2013. godine, kada je iznosio 426 miliona dinara i koji je do danas porastao na 529 miliona dinara. Među dužnicima je još jedna firma koja pripada Miškovićima, "Jugohemija Vetagra" sa dugom od 136 miliona dinara, a oko 140 miliona dinara za porez duguje i firma Gorana Perčevića "Koteks". I kompanija\n"Rudnap" Vojina Lazarevića je na tom spisku sa dugom od 21 miliona dinara.\nSkoro četiri miliona evra duguje akcionarsko društvo "Navip", čiji je nekada značajan akcionar bio i Predrag Ranković Peconi. Među većim dužnicima je i društvo "Granit peščar" Ljig sa 439 miliona dinara duga, a najveći akcionari te firme, preduzeće "Inkop" je prema pisanju medija povezano sa Zvonkom Veselinovićem. Na spisku dužnika su i brojni sportski klubovi poput OFK Beograda, FK Jagodine, FK Borca iz Čačka, FK Smedereva, FK Obilića. Košarkaški klub "Partizan" je na spisku dužnika sa 95 miliona dinara duga koji je pokriven bankarskom garancijom.\nNajveći deo poreskog duga se odnosi na firme u stečaju i to pre svega one čiji se stečajni postupci već više od decenije razvlače sa veoma malom verovatnoćom naplate poreza, piše "Danas". Spisak predvode likvidirane državne banke, a pre svega Beobanka sa 32,3 milijarde dinara, Investbanka 24 milijarde, a Beogradska 17,5 milijardi dinara. Tu je i Astra banka Bogoljuba Karića sa dugom od 21 milijarde dinara.\n« Evo kako nas trgovci varaju svakog dana Cigarete od 9. februara poskupeće 10 dinara »


Makron pisao Vučiću: Doći ću u Srbiju\nPredsednik Srbije Aleksandar Vučić primio je pismo predsednika Francuske Emanuela Makrona u kojem Makron potvrduje da će posetiti Srbiju\nU pismu Makron ističe da su odnosi između dve zemlje zasnovani na prijateljskim, davnašnjim i dubokim vezama koje posebno obeležava bratstvo po oružju koje je ujedinilo dva naroda tokom Prvog svetskog rata i koje je učvrstilo njihovo prijateljstvo.\nPored kvaliteta naših političkih odnosa, naši ekonomski odnosi su nedavno ojačali, a to je znak interesovanja francuskih preduzeća za srpsko tržište i za perspektive ekonomskog rasta Srbije, konstatovao je Makron, navodi se u saopštenju Pres-službe predsednika Srbije.\n"Po tom pitanju, želim da privučem Vašu pažnju na kvalitet francuske ponude u sektoru infrastrukture, posebno urbane i aerodromske i u oblasti energetike. Više francuskih preduzeća su pozicionirana za velike ugovore u Srbiji u tim oblastima", ističe on.\nPredsednik Francuke podseća da je imao "veliko zadovoljstvo" da sa Vučićem razgovara na marginama Generalne skupštine Ujedinjenih nacija u septembru.\n"Tokom našeg razgovora, izneli ste mogućnost da ja posetim Vašu zemlju u 2018, veoma značajnoj godini za obeležavanje našeg savezništva u prvom svetskom sukobu. Veoma sam Vam zahvalan na ovom pozivu i potvrđujem Vam svoju nameru da dođem u posetu Srbiji čim budem imao priliku za to“, zaključio je Makron.


Obaveštenje u vezi sa COVID-19 - Uniplast SerbiaUniplast Serbia\nObaveštenje u vezi sa COVID-19\nna prvom mestu želimo da Vas obavestimo da smo dobro, što i Vama želimo.\nSkratili smo radno vreme sa 7h00’ – 15h30’ na 7h00’ – 14h30’ radnim danima.\nU skladu sa do sada pregovaranim i prihvaćenim ponudama i potpisanim ugovorima, dajemo sve od sebe da isporuke budu na vreme. Nadljudski napori transportera nas sve održavaju u zivotu i oni su sada istinski heroji novonastale situacije u oblasti fizičkog izvoza naših proizvoda i uvoza repromaterijala, dopremi šasija vozila …\nU skladu sa prispećem šasija vozila, rashladnih uređaja, utovarni rampi, kranova, osovina …, itd., mi ćemo efikasno i efektivno izvršiti dogovorene procese proizvodnje i kompletiranja i homologacije vozila.\nTokom narednih meseci, a usled novonastale situacije će se svi rokovi posmatrati u kontekstu daljeg razvoja pandemije Corona (COVID-19) virusa, koja se širi celom Evropom.\nVišom silom proglašenom u svim fabrikama šasija kamiona i delova koje koristimo, uzrokovanom pandemijom i činjenicom da je usled povećanih rizika i prekida u lancima snabdevanja, svi proizvođaci su primorani da privremeno uspore, ili zaustave proizvodne procese.\nUticaj te situacije i Vanrednog stanja proglašenog u Republici Srbiji se trudimo da dovedemo na najmanju moguću razumnu meru, uz primenu svih uputstava za minimiziranje rizika po partnere i zaposlene, i jednostavno minimalan uticaj ove Više sile na sve nas.\nU ovakvim slučajevima će se svi dogovoreni rokovi promeniti i produžiti za vreme postojanja navedenih poremećaja, a uz pridržavanje svih instrukcija za očuvanje sigurnosti i bezbednosti naših partnera i zaposlenih, mi ćemo dati sve od sebe da efekti ovog globalnog poremećaja budu što je moguće manji.\nNa raspolaganju smo i za sve preciznije informacije koje nisu obuhvaćene ovim obaveštenjem.\nCEO Vladica Vujanović\nCCO Miroslav Živanović


Nove mere: Policijski čas od petka u 17 do ponedeljka u 5 sati i to za celu Srbiju - Sputnjik Srbija\n17:55 11 Jul 2020\n© AFP 2020 / Darko Vojinovic\n13:32 08.04.2020 (osveženo 15:39 08.04.2020) Preuzmite kraći link\nU petak u 17 sati počinje policijski čas i trajaće do ponedeljka u 5 ujutru, saznaje „Blic“.\nIako je bilo reči da bi policijski čas mogao da bude uveden za Beograd i Niš kao najveća žarišta, on će važiti za celu zemlju.\nOd ove mere biće izuzeti penzioneri, koji će moći da idu u kupovinu od 4 do 7 sati ujutru, kao i poljoprivrednici na traktoru.\nPredsednik Srbije Aleksandar Vučić rekao je sinoć da će uskoro biti usvojena mera da se u Beogradu i Nišu uvede policijski čas od petka do ponedeljka.\n„Najverovatnije ćemo uvesti karantin od petka do ponedeljka, jer nas je subota jutro skupo koštala, ljudi su se skupljali na Fruškoj gori i svim izletištima, grupe od po 40 ljudi. Šta da radimo, moraćemo tako. Sasvim je izvesno da ćemo ovu meru doneti za Beograd, Niš, a za ostale gradove ćemo videti“, rekao je Vučić sinoć.\nDoktorka koja je bila angažovana u suzbijanju variole vere savetuje kako se ponašati u doba korone\n17:45 Ljudi će poludeti, koronu treba prihvatiti kao karijes: Hrvatski predsednik o pandemiji


https://forum.uzice.net Oreska - Užice : Sport - EP u kajaku i kanuu 2007 - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > OPŠTE TEME > Sport (Urednik: Rašo) > Tema: EP u kajaku i kanuu 2007\nAutor Tema: EP u kajaku i kanuu 2007 (Pročitano 798 puta)\nEP u kajaku i kanuu 2007\n« poslato: 02.07.2007. 08:57:55 »\nSrpski četverac najbolji u Evropi\nSrpski kajakaši Ognjen Filipović, Bora Sibnikić, Milan Djenadić i Dragan Zorić osvojili su u nedelju u španskom gradu Pontavedera zlatnu medalju na Evropskom prvenstvu u kajaku i kanuu u seniorskom četvercu. Četverac srpske reprezentacije je bio najbrži u disciplini K-4 na 200 metara.\nFilipović i Zorić su, takodje, osvojili bronzanu medalju u disciplini K-2 na 200 metara, a Nebojša Simić je u disciplini K-1 na 200 metara završio na 6. mestu u finalu.\nSrpski reprezentativci su, inače, na Evropskom prvenstvu nastupali u pet finalnih trka.\nOve momke treba uporediti sa razmaženim košarkašima kojima je teško da igraju za svoju zemlju.


Le Mer: Američke pretnje tarifama neprihvatljive\nTanjug 3. decembra 2019. 09:18\nPARIZ – Najnovije američke pretnje tarifama na francuske proizvode su „neprihvatljive“ i Evropska unija je spremna da objavi uzvratne mere, izjavio je danas francuski ministar finansija Bruno Le Mer.\nAmerička vlada je najavila sinoć moguće uvođenje 100-procentnih kaznenih dažbina na 2,4 milijarde dolara vredan uvoz šampanjca, ručnih torbi, sira i drugih francuskih proizvoda, pošto je zaključila da će novi francuski porez na digitalne usluge naneti štetu američkim tehnološkim kompanijama.\n„U slučaju novih američkih sankcija, Evropska unija bi bila spremna da uzvrati“, rekao je Le Mer za Radio Klasik, javlja Rojters.\nZamenica francuskog ministra ekonomije Anjes Panije-Runaše je povodom pretnji Vašingtona rekla za Radio Sud da će zvanični Pariz biti spreman da se bori i da neće odustati od plana o uvođenju digitalnog poreza.\nFrancuska je najavila uvođenje poreza od tri odsto na prihode veće od 25 miliona evra koje kompanije ostvaruju u toj zemlji pružanjem digitalnih usluga, kao i na prihode iznad 750 miliona evra koje te firme zarađuju širom sveta poslujući iz Francuske, podseća Rojters.


Igalo tokom noći privremeno bez vode | Radio Jadran\nPočetna Servis Igalo tokom noći privremeno bez vode\nIgalo tokom noći privremeno bez vode\nVečeras od ponoći do 5 časova ujutro biće obustavljena distribucija vode iz rezervoara „Banjski 1“ i „Banjski 2“, preko kojih se vodom snabdijevaju potrošači sa područja Igala, obavještavaju iz gradskog Vodovoda.\nRiječ je o ispitivanju nepropusnosti rezervoara u sistemu vodosnabdijevanja, kao i neophodnoj reparaciji radi povećanja pogonske spremnosti, koje se obavljaju u sklopu aktivnosti detekcije i smanjenja gubitaka na mreži, pojašnjavaju u Tehničkoj službi.\n– U okviru ove akcije Služba za detekciju gubitaka zonira mrežu i obavlja noćna mjerenja protoka i pritiska. Mjerenja se sprovode u kasnim noćnim i ranim jutarnjim časovima jer je tada minimalna potrošnja, tako da izmjerena količina vode praktično predstavlja tehničke gubitke na mreži – navodi se na kraju sasopštenja.\nPrethodni članakDva Omladinska centra iz Herceg Novog i Nikšića dobili podršku za zajednički projekat\nSledeći članakBudžet Opštine Herceg Novi za 2019. godinu projektovan na 17.8 miliona eura, manji od ovogodišnjeg


Počele provjere Denisa Zvizdića za predsjedavajućeg Vijeća ministara – Haber.ba\nObjavljeno 12.01. 2015.\nPredsjedništvo Bosne i Hercegovine pozvalo je Denisa Zvizdića, mandatara za sastav Vijeća ministara BiH, da dostavi potrebne podatke čime je formalno pokrenuta procedura provjere kandidata za čelnika Vijeća ministara, saopćeno je iz Predsjedništva BiH.\nDenis Zvizdić - Blic-portal.com\nOvim je Predsjedništvo BiH pokrenulo proceduru provjere kandidata za predsjedavajućeg Vijeća ministara BiH kod nadležnih organa – saopćeno je iz Predsjedništva BiH, piše “Nap.ba“.\nInače, Denis Zvizdić je kandidat SDA za predsjedavajućeg Vijeća ministara BiH, a ova stranka ga je kandidovala za ovu funkciju 18. decembra prošle godine.\nTeme:Denis Zvizdić, Izbori 2014, provjere, Vijeće ministara


Reakcije na Dan republike Srpske | N1 BA\nŠaćir Filandra: Iza Dana Republike Srpske stoji Beograd\n08.01.2016. |09:49 |\nSutra, 9. januara se slavi Dan Republike Srpske. Slavlja će biti, uprkos odluci Ustavnog suda da je taj praznik neustavan, te da je diskriminatoran prema konstitutivnim narodima RS. Dolazak na obilježavanje Dana RS najavio je i vrh države Srbije na čelu sa premijerom Aleksandrom Vučićem.\nČlan predsjedništva BiH, Mladen Ivanić je ovim povodom kazao da RS neće prestati slaviti Dan RS jer RS ne priznaje Ustavni sud BiH.\nU sarajevskom N1 studiju gost Teme jutra bio je Šaćir Filandra, dekan Fakulteta političkih nauka u Sarajevu, a iz Banjaluke se javio Miloš Šolaja, stručnjak za međunarodne odnose.\n"Problem oko Dana Republike Srpske je star i kompleksan. Dolazi u formi sudskog rješenja, a tiče se načina i oblika političkog simboliziranja. Do sada, nismo imali sreće sa simbolima, grb i himnu je nametnuo Visoki predstavnik u BiH. Na nivou države nikada nije donesen Zakon o praznicima", kazao je Filandra u uvodu.\nKada je u pitanju ova manifestacija, radi se o širem političkom potezu, koji se vodi iz Beograda. Dokazuje strateški položaj Beograda u regionu, a ima i veze sa srbijanskom strategijom prema Kosovu, kao i na uticaj Međunarodne zajednice čije se odluke nastoje selektivno provoditi.\nŠaćir Filandra, dekan Fakulteta političkih nauka u Sarajevu\n"Beograd ovdje vodi stvari već 20 godina. Akcenat je na degradiranju Ustava BiH i istiskivanju Međunarodne zajednice iz BiH. Iza svega stoje naravno mali pragmatični interesi, odnosno da se neko može baviti kriminalnom i pljačkom, a da mu niko ne može ništa", dodao je dekan Filandra.\nMiloš Šolaja je kazao da 9. januar, datumski puka slučajnost. Dan RS-a se slavi na dan krsne slave, a simbolički, da se željelo da RS ima sveca kao simbola, to bi bio 27. januar, Dan svetog Save.\nŠolaja je dodao da je 1992. godina bila jako dinamična, i datumi se nisu povezivali kao danas.\n"Složio bih se sa Filandrom oko širih zahvata. Nema zajedničkih propisa i stavova oko obilježavanja važnijih datuma. Imali smo i u prošlom sistemu sličnih situacija, koje ne vode ka rješavanju stvari", pojasnio je stručnjak za međunarodne odnose.\n"Bolje bi bilo da je Ustavni sud uzeo to da riješi, oko važnih državnih datuma. Previše je to jednostavno urađeno za komplikovanu materiju. Ove godine, Dan RS je apsolutno legalan, i niko ne može zabraniti obilježavanje tog praznika, ali u cijeli proces se ušlo jako neoprezno", ističe Šolaja.\n"Niti jednom državom se ne može upravljati iz vana. Trojica ljudi koji ne žive u BiH da rješavaju stvari ovdje ne ukazuju na svijetlu budućnost. BiH mora da nauči živjeti bez miješanja sa strane", pojasnio je svoj stav oko prisustva Međunarodne zajednice u BiH.\n"Uvijek se računa na spoljni element, i to je situacija koja diže tenzije u BiH. Ako ustavni sud bude rješavao sve probleme Bosne i Hercegovine, onda je budućnost maglovita", kazao je Šolaja.\nOsim kršenja odluke Ustavnog suda, proslavljanjem 9. januara, krše li institucije RS i vlastiti ustav? 9. januar bi trebao biti sekularni praznik.\n"Ovo su jako diskutabilna i komplicirana pitanja i cijela stvar ne ide u dobrom pravcu. Problem može biti kompleksan ako ga takvim napravimo, kao što može biti i obrnuto", dodao je Filandra.\nDodao je još da cjelokupnu situaciju političke stranke koriste za svoje probitke, te da priča dolazi u lošem trenutku za BiH.\n"Vijeće ministara je pred pozitivnih zamahom, a cijeli čin vraća stvar u nazad. Određene stranke u RS za vlastite interese, a praznik kjao praznik se koristi za to".\nZa kraj, oba sagovornika Minele Jašar u N1 studiju su upitana šta to 9. januarau u Banjaluci može reći Aleksandar Vučić, premijer Srbije.\n"Daje se preveliki značaj manifestaciji. I Izetbegovićeve riječi su oštre, obzirom na set pozitivnih susreta sa Beogradom. Otvara se nova relacija u kojoj Vučić i Izetbetgović imaju konstruktivnu ulogu. Na Balkanu očigledno se ide dva koraka naprijed, pa jedan unazad", kazao je Filandra.\nOn je dodao da Vučić ima sjajnu komunikaciju sa BiH: "Ovdje se jedno govori, drugo radi, a treće misli. Odnosi Sarajeva i Beograda su u uzlaznoj putanji, a pojedinačne manifestacije to ne bi trebale narušiti, niti mogu zbog privatnih interesa".\nŠolaja misli da će Vučić od domaćina u Banjaluci tražiti da u BiH nastave sa procesom dijaloga, kada je o otvorenim pitanjima riječ.\nVučić jedini iz cijele situacije u BiH povlači pozitivne poene, i to se vidi.\nMiloš Šolaja, stručnjak za međunarodne odnose\nKazao je i to da je odluka Ustavnog suda oko Dana RS dolazi u nevrijeme, ali da je i pokrenuta od onih koji (loše) vode pitanja reformske agende.\n"Što to Bakir Izetbegović mora pokrenuti sada, stoga imamo negativan udarac i stav. Iza praznika RS se kriju velike količine politikantstva na nivou cijele BiH", dodaje.\nZa kraj, Šolaja je istakao da je Aleksandar Vučić faktor stabilizacije na Balkanu, te da mu BiH dođe kao izlet zbog pregovora sa Prištinom, a da BiH mora dati svoj doprinos tome.\nŠaćir Filandra Dan Republike Srpske miloš šolaja\nBošnjake niko ne tjera da slave! Imate svoje izmišljrne praznike pa slavite'\nŠaćire, iza Dana Republike Srpske stoji milion i dvjesta hiljada građana RS, trideset hiljada poginulih u prethodnom sukobu, opredeljenje srpskog naroda da na području BiH živi slobodno i da nikada više ne dozvoli da mu se ponovi genocid i holokaust iz drugog svjetskog rata i da ne dozvoli da mu druga dva naroda određuju sudbinu preglasavanjem u institucijama njegove države. Republika Srpska je trajna kategorija i interes srpskog naroda u BiH bez obzira ko je na vlasti u Srbiji i ma šta god oni u Srbiji misli o tome. Neka nam je svima srećan Dan Republike!\nIza dana RS-a stoji blizu 3 mil.bosnjaka i preko sto hiljada poginulih..Ne vidim da igdje ostaviste prostora da taj dan slave Bosnjaci a niti Hrvati...


Emiterski pravilnik u Hrvatskoj | NDNV\nEmiterski pravilnik u Hrvatskoj\nHrvatska vlada usvojila je pravilnik o minimalnim tehničkim, prostornim, finansijskim i kadrovskim uslovima, koje…\nHrvatska vlada usvojila je pravilnik o minimalnim tehničkim, prostornim, finansijskim i kadrovskim uslovima, koje moraju ispunjavati emiteri radijskog i televizijskog programa. Kao finansijski uslov, pravilnik propisuje da emiteri moraju raspolagati početnim finansijskim sredstvima dovoljnim za tromesečno poslovanje. Emiter je dužan da u poslovnom planu navede izvore finansiranja, prenela je 14. oktobra agencija Hina. Prema novom propisu, svaki emiter mora imati glavnog urednika, koji istovremeno može da bude i direktor i predsednik uprave. Svaki emiter mora imati i novinare u stalnom radnom odnosu. Kao minimalni prostorni uslov, između ostalog, navedene su prostorije za upravu, redakciju, režiju, studio, marketing i računovodstvo moraju biti odvojene. Svaki emiter, prema pravilniku, mora da zadovolji i minimalne tehničke uslove, odnosno da poseduje opremu i tehniku koja omogućava kvalitetnu proizvodnju, prenos i emitovanje programa. Oprema mora biti funkcionalna i redovno održavana, a ispunjavanje tih uslova dokazuje se elaboratom i tehničkim pregledom. Emiteri koji koncesiju dobiju na osnovu ponuđenih boljih uslova od minimalnih, dužni su da te uslove ispunjavaju sve vreme trajanja koncesije. Svaki ponuđač na javnom konkursu za dodelu koncesije ubuduće će hrvatskom Veću za elektronske medije morati da podnese dokaze da ispunjava uslove propisane pravilnikom.


Novaković: Borba protiv fašizma nikada ne prestaje\nBeta 9. novembra 2020. 20:05\nPredsednik Pokrajinskog odbora Demokratske stranke Nebojša Novaković izjavio je povodom 9. novembra, datuma početka pogroma Jevreja u Nemačkoj 1938, da danas treba da se setimo svih onih koji su stradali da bi svet bio slobodan.\n„Njima u čast svakoga dana trebamo da slavimo različitost, pokazujemo solidarnost i živimo stalno vodeći računa o drugima“, naveo je Novaković u saopštenju.\nPrema njegovim rečima, u danima kada Srbija tone na listi demokratija u svetu, kada su ljudska prava ozbiljno ugrožena i režim Aleksandra Vučića pokušava da uguši svaku slobodnu misao, važnije je nego ikada setiti se „kakvu Srbiju želimo i za kakvu se Srbiju borimo“.\nNovaković je ocenio da su danas, nažalost, gotovo nedodirljivi upravo oni koji šire ideje suštinski utemeljene na fašizmu jer uživaju zaštitu, a vrlo često i direktnu podršku, onih koji su na vlasti.\n„To ne sme da nas obeshrabri. Naša je dužnost da odbranimo ljudska prava svih naših sugradjana i to je misija od koje nikada nećemo odustati jer borba protiv fašizma nikada ne prestaje“, poručio je Novaković.\nPogrom Jevreja širom Nemačke počeo je na današnji dan 1938. godine nasiljem na nemačkim ulicama, a u narednih nekoliko godina u logorima širom Evrope živote je izgubilo šest miliona muškaraca, žena i dece.


Obnica poplavila kuće i njive u Pričeviću | PRIJEPOLJE INFO\nNaslovna INFO Obnica poplavila kuće i njive u Pričeviću\nPodsećaju da su im nadležni obećali da će njihov problem biti rešen i da će Obnica i Kamenica u tom delu biti regulisane, međutim osim obećanja do danas ništa nije urađeno, a oni “strepe od svake malo jače kiše”.\nMeštani kažu da su danas pozvali predsednika MZ Pričević Miloša Pavlovića, koji inače živi u Valjevu, da ga obaveste o situaciji i da zatraže pomoć. “Rekao nam je da je zvao preduzeće Erozija i valjevski Krizni štab, i da ih je obavestio o situaciji u Pričeviću. Oni su mu, navodno rekli, da će neko doći u toku dana, međutim još uvek niko nije došao”, kažu meštani.\nKako je Kolubarskim.rs rečeno, preduzeća “Erozija” je nadležno za uređene ili regulisane vodotokve na teritoriji Valjeva, dok je za neuređene rečne tokove nadležan grad Valjevo, koji ima operativni plan za odbranu od poplava voda II reda i prema tom planu rukovodstvo Grada, odnosno Krizni štab je dužan da reaguje u ovakvim situacijama i da preduzme konkretne mere.\nTakođe nam je rečeno da Sektor za vanredne situacije MUP Srbije reaguje u situaciji kada je potrebna pomoć građanima i eventualno njihova evakuacija. Na naše telefonske pozive niko od gradskog rukovodstva nije odgovorio ili nam je kratko rečeno da su “na terenu”.\nPrethodni tekstPROGLAŠENA VANREDNA SITUACIJA u Loznici\nSledeći tekstŽandarmerija spremna za evakuaciju: Četiri opštine proglasile vanrednu situaciju /foto,video/


Naslovna Društvo 40% niških autobusa bez klime: Rashladni uređaj nije obaveza prevoznika\nGotovo svakodnevno se korisnici sistema javnog gradskog prevoza u Nišu žale na velike vrućine u autobusima.\nU Direkciji za javni gradski prevoz Niš potvrđuju da je 40 odsto autobusa bez klime, jer one, po Ugovoru sklopljenim sa Gradom, nisu bili uslov nego jedan od kriterijuma da se uključe u sistem javnog prevoza.\n„Sa novom Studijom o javnom prevozu, koja je u završnoj fazi, tražićemo da klima uređaji budu obavezan uslov prilikom bodovanja za prevoznike sledeće godine. Predložićemo i da se donese odluka ili uredba Sekretarijata za saobraćaj kojom se definiše na kojoj temperaturi bi trebalo da bude uključena klima, kao što je to slučaj u Beogradu – 25 stepeni“, kaže Ivan Cvetković iz Direkcije za javni gradski prevoz Niš.\nU Direkciji dodaju da su autobusi svakako novije generacije nego prethodnih godina i da u 60 odsto vozila postoji klima. Ipak, ne postoje represivne mere prema prevoznicima kada je vozači ne uključuju ili kada je rashladni sistem u vozilu na duži vremenski period pokvaren.\n„Naši kontrolori nas obaveštavaju o stanju rashladnih uređaja i mi onda vršimo pritisak na prevoznike da se ona što pre popravi, ali ne postoje prinudni mehanizmi u smilslu kažnjavanja prevoznika kada su rokovi popravke u pitanju“, dodaje Cvetković.\nTrenutno na niškim ulicama saobraća 105 autobusa po letnjem redu vožnje.\nPrethodni tekstKC Niš dobio radnu stanicu za mamograf: Donacija Princeze Katarine\nSledeći tekstNiška teniserka u borbi za titulu prvaka Evrope


Sreća - Blic Online\nDragan je najsrećniji čovek u Srbiji: Pronašao je skoro dve hiljade DETELINA SA ČETIRI LISTA, a ima samo jednu želju\nAko je tačno verovanje koje je rasprostranjeno u našem narodu - da detelina sa četiri lista donosi sreću onome koji je nađe, onda je jedan Surduličanin najsrećniji stanovnik Srbije, budući da je traženje ove neobične pojave u prirodi pretvorio u svoj hobi.\nGreškom uplatila dva identična loto listića sa brojevima koje igra godinama - nagradu podelila sama sa sobom\nSuzan Grej iz Amerike, već nekoliko godina učestvuje u igrama na sreću, a isti brojevi, koji označavaju njen rođendan, koje svakog puta koristi konačno su joj doneli sreću i to ne jednom, već dva puta.\nOve tri države ponovo nose titulu NAJSREĆNIJIH ZEMALJA SVETA, a gde je na toj listi Srbija?!\nSkandinavija je i dalje najsrećnije mesto na svetu jer, prema najnovijem Svetskom izveštaju o sreći, tri skandinavske zemlje drže prva tri mesta.\nUMALO ZAVRŠIO U PROVALIJI: Namera mu je bila da jako zaljulja drugara, ali stvari su IZMAKLE kontroli (VIDEO)\nIzgleda da je ovaj dečko izbegao smrt za dlaku.\nTAJNA NORDIJSKOG USPEHA Kako je hladna i depresivna država na prvom mestu liste NAJSREĆNIJIH zemalja četiri godine zaredom\nPostoji izreka u Finskoj koja se vrti već dugo vremena: “Roditi se u Finskoj je poput osvajanja džekpota”. Niko ne zna tačno ko je to rekao – neki kažu da je to bio Dag Hamarskjold nakon puta u Afriku, drugi da je u pitanju deo iz novogodišnjeg govora predsednika Urha Kekonena 1978. Ko god da je to rekao, piše “Helsinki tajms”, sada može reći svetu da je bio u pravu.\nGastoz: Na maminom grobu stoji stih "Sreću čine male stvari“ i to je suština života!\nIako je sinonim za pozitivu i večiti dečak koji svaki dan živi punim plućima, Gastoz je gostujući u emisiji “Tranquilo” otkrio svoju drugu stranu i otvoreno pričao na temu emocija, dotakavši se priče o rodnom Svilajncu, majci koja je preminula ali i ljubavi sa Naidom u koju je, kako sam ističe – zaljubljen do ušiju.\nZAŠTO SU DANCI NAJSREĆNIJA NACIJA NA SVETU Poverenje prema institucijama, ljudima, osećaj sigurnosti...\nU ovom vremenu raznih kriza, teško da se može naći neko imun na stres i depresiju, ali istraživanja stručnjaka pokazuju da ima i vrlo srećnih ljudi, poput Danaca, na primer. Danci su najsrećniji ljudi na svetu, a najveću zaslugu za to ima veliko poverenje u institucije i poverenje među ljudima, piše portal Manager.ba.\nOvo je sedam ZLATNIH PRAVILA dobrog života\nAndrej Kurpatov, čuveni ruski doktor psihoterapeut, pisac i kolumnista, postavio je zlatna pravila svog života. Autor savremenog modela psihologije, više od stotinu naučnih radova i nekoliko desetina monografija, rukovodi jednim od najboljih psihoterapeutskih centara u Rusiji, savetnik je Savezne skupštine Ruske Federacije za pitanja psihološke kulture i psihičkog zdravlja.\nIstraživanje pokazalo: Građani Finske su najsrećniji na svetu, a Srbi u regionu\nUprkos pandemiji korona virusa, Finska je uspela da zadrži prvo mesto UN-ove liste i odbrani titulu najsrećnije države na svetu.\nSmeh koji briše pamćenje: Devojka živi sa neobičnim poremećajem, zbog kojeg svaki put kada je srećna zaboravi čak i svoje najmilije\nDevojci po imenu Megan Džekson (21) pre pet godina dijagnostikovan je redak funkcionalni neurološki poremećaj (FND) zbog kojeg ima napade koji joj brišu pamćenje svaki put kada je previše srećna ili se smeje. Već nekoliko puta je zaboravila ko je njena partnerka Tara, koja mora da piše dnevnik kako bi je podsetila na njihovu vezu.\nDevet stvari koje žene u Skandinaviji rade DRUGAČIJE i zbog toga su SREĆNIJE\nBrojna istraživanja potvrđuju da su indeksi sreće kod žena među najvećim na svetu u skandinavskim zemljama.\nU KOM TRENUTKU NOVAC POSTAJE TERET Oni koji imaju 10 miliona dolara tek malo su srećniji od svojih RADNIKA\nImati novca i biti bogat smatra se jednim od pet najvažnijih uslova za sreću, premda brojna istraživanja pokazuju da je put do sreće vrlo kompleksan. Kod zgrtanja bogatstva, smatra Paul Dolan, autor bestselera "Zauvek sretni: kako izbeći mit o savršenom životu", najveća je zamka postati ovisan i trebati uvek više. Zato je ključno znati prepoznati kad je dosta.\nNEVEROVATNO: Činilo se da je tragedija neizbežna, ali je ovaj čovek imao ludu SREĆU (VIDEO)\nAko ste se ikada pitali šta je to sreća - ovaj video je odgovor na to pitanje!\n96-godišnji MILIJARDER otkriva TAJNU dugog i srećnog života\nPotpredsednik Berkšir Hataveja, Čarli Manger (96) najpoznatiji je kao dugogodišnja desna ruka investicione legende Vorena Bafeta, čije se bogatstvo procenjuje na 1,7 milijardi dolara.\n"Ljubav je to, da": Melani je rođena sa Daunovim sindromom, otac ju je napustio, a sreću je pronašla na ulici s violinistom Ivicom\nMuziku s violine uličnog svirača Ivice Zagrepčani svakodnevno mogu da čuju u Jurišićevoj ulici. Neki od njih se zaustave da uživaju u zvucima, neki žurno produže, a najvernija Ivičina obožavateljka Melani tu je svakodnevno, bez obzira na vreme ili distancu.\nU Danskoj otvoren MUZEJ SREĆE: Posetioci otkrivaju šta ih to raduje i izlaze nasmejani\nOvog leta u danskoj prestonici, Kopenhagenu otvoren je Muzej sreće. Mnogi su se pitali zbog čega baš u ovom gradu, međutim ankete su pokazale da su Danci na vrhu liste najsrećnijih naroda na svetu, pa otuda ovakva odluka.\nBafet: "Moj život je svakodnevna zabava i to nema veze sa novcem"\nMilijarder Voren Bafet ima mnogo razloga da bude srećan. Jedan od najvećih je vjerovatno to što je trenutno četvrta najbogatija osoba na svetu, sa neto bogatstvom od oko 90 milijardi dolara.


Izabrana nova Vlada Srbije - European Western Balkans\nAutor EWB 29. 10. 2020. 29. 10. 2020.\nBEOGRAD – Poslanici Skupštine Srbije izabrali su novu Vladu Srbije, a premijerka Ana Brnabić izjavila je da je Vlada koju je predložila proevropska i da je zadatak Vlade ubrzanje procesa evrointegracija, prenosi FoNet.\nAna Brnabić je poručila da će Vlada Srbije raditi na jačanju demokratskog društva u kojem će svi građani uživati jednaka prava, mogućnosti za ostvarivanje potencijala, ravnopravno učešće u svim aspektima društvenog, kulturnog, političkog i ekonomskog života.\nPremijerka Srbije Ana Brnabić predstavila je poslanicima Skupštine Srbije novi sastav vlade, koja ima 21 resor i dva ministra bez portfelja, a u njoj je šest novih imena, kao i 11 žena koje će, kako je istakla, voditi neke od najkompleksnijih resora.\nBranko Ružić je izabran za prvog potpredsednika Vlade, a za potpredsednike Branislav Nedimović, Zorana Mihajlović, Nebojša Stefanović i Maja Gojković. Ružić je izabran i za ministra u resoru prosvete, nauke i tehnološkog razvoja, Nedimović za ministra poljoprivrede, šumarstva i vodoprivrede, Mihajlović će voditi rudarstvo i energetiku, Stefanović odbranu, a Maja Gojković je ministarka kulture i informisanja.\nZa ministra unutrašnjih poslova izabran je Aleksandar Vulin, šef diplomatije je Nikola Selaković, evropske integracije nastavlja da vodi Jadranka Joksimović, sektor zdravlja Zlatibor Lončar, dok će rad, zapošljavanje, boračka i socijalna pitanja biti u nadležnosti Darije Kisić Tepavčević. Brigu o porodici i demografiju vodiće Radomir Dmitrović, Vanja Udovičić ostaje ministar sporta i omladine, a brigu o selu vodiće Milan Krkobabić. Ministri bez portfelja su Nenad Popović i Novica Tončev.\nBrnabić je prethodno, u jedniopočasovnom ekspozeu poručila da će Vlada imati šest ciljeva – borba protiv korona virusa i jačanje zdravstva, očuvanje vitalnih interesa Srba na Kosovu, borba protiv organizovanog kriminala, očuvanje nezavisnosti i samostalnog odlučivanja Srbije, vladavina prava i ubrazanje reformi na evropskom putu i dalje ekonomsko jačanje Srbije.\nOna je rekla da će osnovni zadatak nove Vlade biti zaštita zdravlja ljudi i podrška zdravstvenom sistemu i poručila da je pred Srbijom “teška zima”. Brnabić je ukazala da će Vlada, pored zdravstvenih, biti suočena i sa političkim izazovima, na prvom mestu po pitanju Kosova i da će postojati politički izazovi u odnosima sa Prištinom, po pitanju nastavka dijaloga o normalizaciji odnosa i probleme u uspostavljanju Zajednice srpskih opština, od čega neće odustati.\nBrnabić je dodala da su mediji i civilno društvo su među najvažnijim partnerima u svim reformskim procesima koji se sprovode i koji nas očekuju u narednom periodu.\n“Upravo zbog toga doneli smo odluku da se formira novi resor – Ministarstvo za ljudska i manjinska prava i društveni dijalog, koje će, između ostalog, raditi na unapređenju dijaloga i saradnje sa organizacijama civilnog društva”, navela je Brnabić.\nOna je najavila da će jedan od prvih zadataka tog ministarstva biti da postavi osnovu za dalji rad na Strategiji za stvaranje podsticajnog okruženja za razvoj civilnog društva kao sveobuhvatnog dokumenta kojim ćemo zajedno sa civilnim društvom odrediti pravce naše dalje saradnje.\nAna BrnabićNarodna skupštinaVlada


EL: Makabi razbio "Manekene", Baskonija slavila u trileru! - Sportske.net\nEL: Makabi razbio "Manekene", Baskonija slavila u trileru!\nKošarkaši Makabija iz Tel Aviva slavili su na svom terenu protiv ekipe iz Milana, dok je Panatinaikos poražen u Vitoriji.\nIzabranici Nevena Spahiju došli su do trećeg trijumfa kako su na svom terenu nadigrali Olimpiju iz Milana rezultatom 79-68.\nDobijaju domaći košarkaši prvi kvartal sa 18-14, a do kraja prvog dela igre videlo se da su raspoloženiji za igru od gostiju iz Italije, kako su povećali prednost i na odmor otišli sa dvocifrenom prednošću (39-29).\nU nastavku, Milano je dodatno pao, domaćin je nastavio u dobrom ritmu, pa je praktično nakon 30 minuta rešio pitanje pobednika.\nGosti su konačno nešto bolje zaigrali u poslednjem periodu, ali je bilo kasno. Uspeli su samo da upristoje poraz, ne i da ozbiljnije ugroze pitanje pobednika na ovom duelu.\nMakabi je odlično podelio poene, Tomas je ubacio 14, po 12 su dodali Kejn i Tajus, koji je upisao i 15 skokova, dok su dvocifreni sa po 10 bili i Kol, Parahovski i Džekson.\nU poraženom sastavu 13 poena Bertansa, 11 je dodao Gudaitis, dok su po 10 upisali Tarčevski i Gaudlok.\nNeizvesno je bilo u Vitoriji, gde je Baskonija dočekala Panatinaikos. Španski sastav je sa novim trenerom Pedrom Martinezom stigao do prvog trijumfa u EL ove sezone, slavili su u uzbudljivoj završnici protiv grčkog šampiona sa 85-84.\nGosti su bolje otvorili meč, ali se domaćin konsolidovao brzo, pa je neverovatnom serijom 15-0 stigao do 11 poena prednosti. Ipak "Zeleni" su se probudili krajem prvog kvartala, prekinuli su seriju domaćin i svojom serijom stiglo do zaostatka od svega tri poena.\nBaski u drugom kvartalu uspevaju da zadrže prednost, opet dolaze do dvocifrenog viška, ali PAO je još jednom bio koncentrisaniji u završnici, te su spustili na samo dva poena razlike pred poluvreme.\nPolako je PAO uzimao stvari u svoje ruke, došli su do preokreta sredinom treće deonice, a prednost su držali sve do sredine poslednjeg kvartala, kada je domaćin poravano.\nNisu izabranici Pedra Martineza uspeli da preokrenu rezultat, držao li su Paskvalovi puleni prednost, a u poslednjim trenucima bilo je veoma neizvesno.\nTrojkom Grejndžera Baskonija prilazi na pola koša minusa na pola minuta do kraja, na drugoj strani maši Papas, a potom Buboa donosi prednost domaćinu nakon sjajnog prodora. Nije bilo vremena da PAO napravi dobru akciju, Rivers je pokušao u poslednjoj sekundi, ali je bio neprecizan.\nJunak ekipe iz Vitorije bio je Rodrig Buboa, ali je najefikasniji bio sjajni Džejson Grejndžer koji je upisao 20 poena, šutirao je za tri poena 6/7. Heroj Buboa je postigao 15 poena, koliko je dodao i Šengelija, dvocifren sa 12 i Met Džening.\nU poraženom sastavu 22 poena Papasa, 16 je dodao Džejms Gist, pola koša manje je upisao Singlton, dok je sjajan bio Kalates sa 14 poena i isto toliko asistencija. Dvocifren i Rivers sa 12 poena.


CBCG: Sanacija banke samo ako je to javni interes – Bankar.me\nJuly 15, 2017 BANKE, Članci, CRNA GORA, SVE VIJESTI Leave a comment\nNacrtom izmjena Zakona o bankana kojije savjet Centralne banke usvojio protekle sedmice, uvedena je obaveza bankarima da donose i redovno ažuriraju planove oporavka.\nNacrti ovog i Zakona o sanaciji banaka uskoro će se naći na javnoj raspravi.\nBanke i sanacija\n“Predloženim rješenjima u izmjenama Zakona o bankama uređuje se način obezbjeđivanja finansijske pomoći u okviru bankarskih grupa i propisuju mjere takozvane rane intervencije. Cilj te intervencije je oporavak banke, radi izbjegavanja potencijalne sanacije ili stečaja”, kazali su Pobjedi iz CBCG.\nNacrtom zakonom o sanaciji predviđeno je formiranje sanacionog fonda, ali i kompletan postupak i instrumenti sanacije.\n“Predloženo rješenje omogućava da se nad bankom za koju se utvrdi da propada ili će vjerovatno propasti sprovede postupak sanacije, uz prethodni uslov da se za to utvrdi javni interes. Kroz primjenu postupka sanacije ublažava se štetni uticaj na finansijsku stabilnost, štite se javna sredstava, u smislu da se oslanjanje na javnu finansijsku pomoć svede na najmanju moguću mjeru, a takođe se štite sredstva i imovina klijenata banke. Negativne efekte sanacije će, prvenstveno, snositi akcionari banke i drugi vlasnici instrumenata njenog kapitala. U krajnjem će troškove snositi i određene kategorije povjerilaca banke, bez tereta po budžet, odnosno poreske obveznike”, objasnili su iz CBCG.\nZa osnivanje sanacionog fonda sredstva će se obezbjeđivati iz doprinosa banaka. Novac bi se koristio kao finansijska podrška sprovođenju instrumenata sanacije.\n“Postoji veći broj instrumenata koji se mogu primijeniti prema banci u sanaciji prodaja dijela imovine i obaveza banke, formiranje banke za posebne namjene, takozvane dridž banke, prenos dijela imovine na posebni subjekt za upravljanje tom imovinom, kao i instrument interne sanacije. Metoda se bira u zavisnosti od konkretnog slučaja i pripremljenog plana sanacije”, ističu iz CBCG.\nZakon je, kažu, baziran na propisima EU, konkretno Direktivi o uspostavljanju okvira za oporavak i sanaciju banaka. U ove zakone su ugrađene evropske direktive o uspostavljanju okvira za oporavak i sanaciju kreditnih institucija i investicionih društava 2014/59/EU. Na pitanje da li je prije koncipiranja ovih zakonskih rješenja konsultovano Udruženje banaka iz CBCG su saopštili da su oni u neposrednoj komunikaciji, prezentovali bankama najbitnije novine i infomacije o obavezama banaka koje proizilaze iz predloženih zakonskih rješenja.\n“U okviru predstojeće javne rasprave i kroz druge vidove komunikacije koju CBCG redovno održava sa bankama, detaljnije će biti razmotrena sva predložena rješenja i svi aspekti uticaja na bankarski sistem. Krajnji cilj je očuvanje finansijske stabilnosti. U slučaju izmjena zakona o bankama i o sanaciji banaka, radi se o primjeni evropskih direktiva i standarda, koji ne ostavljaju prostor za nacionalna izuzeća, već predstavljaju direktnu obavezu iz procesa pristupanja”, navode iz banke.\nPOJMOVIBanke u Crnoj Gori CBCG kontrolise banke sanacija banaka sanacioni fond\nPrevious Oglasi za posao: Addiko banka zapošljava Stručnog saradnika za poslovanje sa fizičkim licima i mikro preduzećima\nSljedeći Otvoren obnovljeni Maestral


Posle Joahima Leva – Klop, Flik ili neko treći… – Restart Bulgaria\nPosle Joahima Leva – Klop, Flik ili neko treći…\n09.03.2021 20.03.2021 Restart Bulgaria\t0 коментара\tJoachim Löw\n„Večiti Jogi“ se zasitio selektorske funkcije. Nakon Evropskog fudbalskog prvenstva i 15 godina na čelu reprezentacije, Joahim Lev više neće biti selektor nemačkog tima. Tu neočekivanu odluku objavio je Nemački fudbalski savez (DFB).\n„Taj korak činim sasvim svesno, pun ponosa i s ogromnom zahvalnošću“, saopštio je Lev dodajući da istovremeno i dalje oseća „veliku motivaciju“ za Evropsko prvenstvo.\nIako Lev ima ugovor sa DFB-om do Svetskog prvenstva 2022, taj 61-godišnjak zatražio je od Saveza, s Fricom Kelerom na čelu, da prevremeno raskinu ugovor. Keler je tom prilikom izrazio „veliko poštovanje“ prema tom „veoma poštenom“ potezu selektora koji je Nemačkoj 2014. doneo titulu svetskog prvaka. On je Leva opisao kao „jednog od najvećih trenera u svetskom fudbalu“. A s obzirom na to da se Lev, kako kaže Keler, rano odlučio na taj korak, on je DFB-u dao dovoljno vremena da „u miru i pažljivo“ odabere njegovog naslednika.\nNemački fudbalski savez najradije bi angažovao Jirgena Klopa. On trenutno trenira Liverpul, ali je već dao do znanja da ga privlači mesto nemačkog selektora. Ali, Klop s engleskim prvakom ima ugovor do 2024. Liverpul je doduše trenutno u krizi i trenutno je na osmom mestu engleske Premijer lige.\nDirektor DFB Oliver Birhof nedavno je spomenuo i Hansija Flika (Bajern Minhen) kao kandidata za saveznog selektora. On je 2014. bio asistent Levu, kad je Nemačka po četvrti put osvojila titulu svetskog prvaka.\nNeuspeh u Rusiji\nTa 2014. bila je i najsvetliji trenutak u trenerskoj karijeri Joahima Leva. On je 2004, kao pomoćnik Jirgena Klinsmana, počeo da trenira nemačku fudbalsku reprezentaciju, a nakon odlaska Klinsmana, Lev je odabran za njegovog naslednika.\nNiz Levovih uspeha prekinut je na Svetskom prvenstvu u Rusiji 2018. kada je Nemačka ispala u prvom delu takmičenja ne prošavši grupu. Oštre kritike čule su se i nakon poraza protiv Španije u Ligi nacija s 0:6 u novembru iste godine, ali je DFB ipak Levu pružio još jednu šansu.\nPod Levovum rukovodstvom nemačku nacionalnu reprezentaciju karakterisala je „razigranost i ofanzivni fudbal“, ocenio je Oliver Birhof naglasivši da su se tim i igrači uz Leva „neverovatno razvili“. Birhof takođe dodaje da pre razlaza sve „povezuje jedan veliki zajednički cilj“ – a to je Evropsko prvenstvo.\n← Le Parlement européen lève l’immunité de Carles Puigdemont, ex-chef du gouvernement catalan\nKia изтегля от американския пазар почти 400 000 свои автомобила →\nGrosse opération du Hertha Berlin pour le maintien


Patrijarh Irinej – duhovni otac iz naroda koji je uspeo da sačuva jedinstvo SPC - Izazov\nPatrijarh Irinej – duhovni otac iz naroda koji je uspeo da sačuva jedinstvo SPC\nRadio-televizija Srbije 20. novembra 2020. 14:41\nNovinar Jovan Janjić podseća da je patrijarh Irinej došao na mesto svog profesora, jer je bio učenik patrijarha Pavla.\n"Doći na mesto patrijarha Pavla, tako velikog duhovnika, nije bilo lako. To je bio veliki izazov, pre svega održati nivo koji je postavio patrijarh Pavle. Mislim da je patrijarh Irinej u priličnoj meri uspeo da zadrži te duhovne niti koje je preuzeo od svog učitelja", kaže Janjić.\nIstiče da činjenica da je Srpska pravoslavna crkva u roku od tri nedelje izgubila dvojicu najuticajnijih arhijereja govori da je Crkva uvek uz svoj narod i deli njegovu sudbinu.\n"Najveća zasluga patrijarha Irineja je što je uspeo da sačuva jedinstvo Srpske pravoslavne crkve, jer znamo za udare koji su išli ne samo sa Kosova nego i iz Crne Gore, Severne Makedonije i drugih krajeva na njenom kanonskom području", smatra Janjić.\nPodseća i na druge važne događaje za patrijarhovo vreme – obeležavanje velikog jubileja Milanskog edikta i završetak radova na Hramu Svetog Save u Beogradu.\n"Patrijarh Irinej je bio narodski čovek, bio je veoma agilan i gledali smo njegovu službu gotovo do poslednjeg izdisaja. Bio je pravi duhovni otac, delio je sudbinu svoga naroda", naglašava Janjić.\nIstiče da je Srpska pravoslavna crkva na čelu sa preminulim patrijarhom dala značajan doprinos ekumenskom dijalogu na svetskom nivou.\n"Takav pristup je relaksirao neke odnose i uveliko doprineo da mi na lakši način sačuvamo ono što je naše. Patrijarh Irinej je svojom prirodom učinio da se srpski glas više čuje u svetu, pogotovo glas o očuvanju nasleđa na Kosovu i Metohiji", navodi Jovan Janjić.\n"Umeo je da sasluša sagovornika"\nIstoričar sa Instituta za noviju istoriju Srbije Aleksandar Raković kaže da je patrijarh Irinej umeo da sasluša sagovornika, da daje savete i pouke.\n"Često sam imao priliku da razgovaram sa njim o važnim pitanjima koja se tiču srpske nacije i uvek je imao nameru da do kraja sasluša ono što imam da mu kažem i da pronađe najbolje rešenje", seća se Raković.\nKaže da je za patrijarha neodvojiva činjenica bila da je Kosovo i Metohija deo Srbije i čitavog srpstva i da tako mora i da ostane. Ističe da je imao aktivn ulogu u rešavanju tog pitanja.\nPodseća da je patrijarh Irinej vodio dijalog na više nivoa – u okviru Srpske pravoslavne crkve, sa ostalim pravoslavnim crkvama, sa muslimanima, ali i Rimokatoličkom crkvom i Vatikanom.\nPosebno naglašava patrijarhovu ulogu u nastojanjima da se sačuva srpsko nasleđe na Kosovu i Metohiji, ali i ulogu u sprečavanju kanonizacije Alojzija Stepinca.\n"Voleo je i poštovao sve ljude"\nSrpski član Predsedništva Bosne i Hercegovine Milorad Dodik kaže da je voleo patrijarha Irineja i sa njim imao veoma prisan odnos.\n"Imao sam mnogo sastanaka sa njim. Njegova blagost i širina koju je pokazivao prema svima i njegova ljubav koju je iskazivao prema Republici Srpskoj i uvažavanje prema svemu što smo učinili imponovalo je i davalo novu snagu", ističe Dodik.\nKaže da je Irinej dao mnogo za Srpsku pravoslavnu crkvu, bio joj posvećen, ali i voleo sve ljude i govorio da treba poštovati svakoga.\n"Voleo je sve što je novo i što je u korist naroda. Radovao se završetku Hrama Svetog Save i visoko je cenio Aleksandra Vučića i njegov doprinos tome. Osetio sam tu radost malog deteta kada smo obilazili radove u završnoj fazi", seća se Dodik.\n"Skromna, smirena i plemenita ličnost"\nVladika niški Arsenije kaže da je vest o smrti patrijarha Irineja sve duboko potresla, a naročito narod Niške eparhije i grada Niša koji je patrijarha najbolje poznavao.\n"Pamtiću ga kao ličnost plemenitu, skromnu i smirenu. Voleo je malog i običnog čoveka i uvek je nalazio lepu reč za svakoga, a naročito za onoga ko je bio potišten ili ucveljen. Stao je sa svakim od vernika, koji je to želeo, da porazgovara sa njim", navodi vladika Arsenije.\nIstiče da je puno puta u teškim vremenima mudro vodio brod Srpske pravoslavne crkve, u teškim momentima ka sigurnoj i mirnoj luci.\n"Naročito je isticao svoju ljubav prema Kosovu i Metohiji. Nije bilo dana da ne pomene Kosovo i naš narod tamo, sa bolom i nadom da će se nešto na bolje promeniti", kaže vladika Arsenije.\nIstiče da će ga Eparhija niška pamtiti kao plemenitog, požrtvovanog i skromnog čoveka koji je u Nišu učinio mnogo i ostavio dubok trag.\nPANIKA MEĐU ŠABAČKIM BIZNISMENIMA ZBOG SASLUŠANjA: Zaljubljeni u…\n„NOVE MERE USAGLAŠAVAMO SA PRAZNICIMA“: Dr Tiodorović…\nPANIKA MEĐU ŠABAČKIM BIZNISMENIMA: Zaljubljeni u „prodavačice…\nOSTVARENjE IDEALA ILI ISTORIJSKA GREŠKA: Kontroverze oko stvaranja…\nBIĆE TEŽAK DECEMBAR: Marijan Ivanuša iz SZO upozorava da se pritisak…\nTREBA RAZMOTRITI SVE DOKAZE U POSTUPKU: Aplaconi sud u Beogradu o…\nZDRAVKOVIĆ PONOVO NEGIRAO DA JE PUCAO: Nastavljeno suđenje za pokušaj…\n„NOVE MERE USAGLAŠAVAMO SA PRAVNICIMA“: Dr Tiodorović…\nOČEKUJU NAS RIGOROZNIJE MERE: Ministar Ružić otkrio šta Krizni štab…


Sauber i Haas u Španiji na novoj specifikaciji motora | GPF1Vesti\nSauber i Haas u Španiji na novoj specifikaciji motora\nIn Haas F1 Team, Sauber F1 Team\nFerrari je novu specifikaciju motora ispobao već u Rusiji\nKorisnici motora Ferrari, Haas i Sauber, su potvrdili da će na VN Španije imati unapređenu verziju motora koju su u ekipi proizvođača već imali priliku da isprobaju na VN Rusije.\nFerrari je predstavio svoju novu pogonsku jedinicu na prošloj trci, i na koju su utrošili tri razvojna tokena kako bi poboljšali sagorevanje u motoru. Iako je prema pravilima propisano da nadogradnje proizvođača moraju biti na raspopaganju i timovima kupcima to se kod ova dva tima nije desilo u Sochiu. Međutim, oba tima nameravaju da pređu na drugu pogonsku jedinicu u Barceloni gde se očekuje da će se poboljšanja bolje pokazati nego u Rusiji.\nNovi motor bi mogao da bude posebno važan za tim Haas, koji je u tesnoj borbi za peto mesto u šampionatu konstruktora. Na prethodnoj trci u Sochi-u su imali novo prednje krilo a plan je da se novo zadnje krilo predstavi u Barceloni. Šef tima Gunther Steiner smatra da će njegovom timu pomoći povratak na stazu na kojoj su već testirali.\n“Za nas to je veoma dobro”, rekao je on. “Idemo u Španiju i pogledaćemo podatke sa testa i uporediti da vidimo da li negde grešimo ili smo još uvek u igri jer je tamo bolid bio dobar. Ovo je prva staza na kojoj smo bili i gde imamo dosta podataka i sjajno je da možemo da uporedimo sa onim što smo imali ranije”.


Nović: Potreban konsenzus, Tadić: Nismo Dodikovo žrtveno janje\nSARAJEVO - Sredoje Nović, (SNSD) delegat u Domu naroda BiH, rekao je danas da su stvari jasne kada je riječ o referendumu u RS i da bi trebala da postoji apsolutna politička volja svih struktura unutar RS.\nKomentarišući najavu predsjednika Repulike Srpske, Milorada Dodika, da će se na referendum ići tek onda kada se dobije podrška Saveza za promjene, Nović je rekao da se samo tako može garantovati uspjeh referenduma.\nOgnjen Tadić (SDS), predsjedavajući Doma >> Pročitaj celu vest na sajtu Nezavisne Novine << naroda BiH, rekao je da iza toga "stoji činjenica da je Dodik otvorio previše političkih pitanja sa kojima ne zna sada šta da radi".\n"Dodik pokušava da odgovornost za rješavanje političkih pitanja koja nisu drugi pokretali prebaci na drugog ne bi li se on lično spasio.To nije ništa novo. Tako je RS mnoge probleme preuzela na svoja leđa a niti ima kakve koristi od toga, niti ih je ona pravila. Pravio ih je Dodik. Nismo njegovo žrtveno janje za njegovu politiku. On mora sam, znajući da ima većinu, da kaže da li stoji iza svojih političkih poteza", naveo je Tadić.\nOn je dodao da je Savez za promjene rekao što je imao reći o tome, i o sadržini pitanja i o načinu na koji se sve to radi i o rizicima za RS.\n"Izgleda da se Dodik tek sad sjetio da bi trebalo da se pita šta dan poslije", zaključio je Tadić.


Predsednica Vlade Srbije Ana Brnabić sa nemačkom kancelarkom Angelom Merkel, Foto: official website\nPredsednica Vlade Srbije Ana Brnabić sastala se u sredu u Berlinu sa nemačkom kancelarkom Angelom Merkel sa kojom je razgovarati o unapređenju odnosa na političkom i ekonomskom planu.\nMerkel je izjavila, nakon razgovora sa premijerkom Srbije, da bi trebalo nastaviti proces rešavanja problema Kosova i dodatno ga unaprediti, kako bi bilo postignuto rešenje.\nKako je navela, ona je sa Brnabić razgovarala i o situaciji u regionu i saradnji, i istakla da je raduje što se Berlinski proces pokazao kao veoma koristan i doveo do velikih mogućnosti i aktivnosti saradnje.\nNemačka kancelarka Merkel je, na pitanje novinara da li Berlin i EU imaju neki rok do kada treba da se postigne sporazume Beograda i Prištine i da li i dalje važi za Srbiju okvirni datum za pristupanje EU - 2025. godina Žan Klod Junkera, izjavila da nema rokova i poručila: što pre to bolje.\nOna je je takođe objasnila da ne može ništa reći u vezi sa informacijama koje su se pojavile da bi Nemačka i Francuska mogle da imenuju specijalnog izaslanika za dijalog Beograda i Prištine.\nKako je navela, Nemačka i Francuska su pokušale, i da i dalje pokušavaju, da se pokrene taj dijalog, kao i da se nešto uradi po pitanju taksi koje je Priština uvela na proizvode iz Srbije.\nOna je podsetila da je proceš prekinut i istakla da će se o nastavku dijaloga ponovo razgovarati nakon kosovskih izbora.\nBrnabić je poručila sa želi da se odnosi sa Nemačkom još brže razvijaju, naročito u oblasti ekonomije, i najavila da je vreme da se pokrene novi talas nemačkih investicija u našoj zemlji.\nGovoreći o ekonomiji, Brnabić je istakla da je trgovinska razmena između Srbije i Nemačke bila rekordna i dostigla gotovo pet milijardi evra - odnosno 4,8 mililardi evra, s tim što, kako je dodala, Srbija u toj razmeni ima deficit od jedne milijarde.\nOna je dodala da u Srbiji posluje oko 400 nemačkih kompanija koje zapošljavaju 60.000 ljudi, mnogo više od svih drugih stranih investitora u Srbiji.


PROGRES finasira nove projekte – Sandžak PRESS\nPROGRES finasira nove projekte\nSjeverni Sandžak – Evropska unija i Vlada Švajcarske finansiraće sa 460.000 evra pet infrastrukturnih projekata koji su izabrani za najbolje u okviru drugog javnog poziva Programa evropskog partnerstva sa općinama– PROGRES, odlučeno je danas na sastanku Upravnog odbora.\nOd 16 podnijetih infrastrukturnih projekata odobreno je finansiranje završetka izgradnje obdaništa u Bukovici u opštini Ivanjica, poboljšanje kanalizacionog sistema u Crnoj Travi, rekonstrukcija fabrike Termovent u Medveđi kako bi mogla da se koristi za proizvodnju briketa, izgradnja mosta u selu Tibužde u Vranju i zamjena stolarije u Osnovnoj školi “Ibrahim Keljmendi” iz Preševa.\nUpravni odbor je odobrio plan PROGRES-a za pružanje finansijske podrške za unapređenje rada lokalne poreske administracije u Priboju, Sjenici, Bujanovcu, Preševu, Vranju, Surdulici, Lebanu, Blacama, Prokuplju, Bojniku i Žitorađi.\n“Sredstva će biti prvenstveno utrošena za unapređenje baza podataka poreskih obveznika, za kupovinu računarske opreme i odgovarajućeg softvera. Evropska unija i Vlada Švajcarske će obezbediti oko 85.000 evra za podršku ovoj aktivnosti, a općine korisnici će učestvovati sa 9.500 evra”, navodi se u saopćenju PROGRES-a dostavljenom medijima.\nOsim toga, odobreni su i projekti koje su pripremili biznis inkubator centri iz Vranja i Prokuplja.\nNa sastanku su učestvovali predstavnici ministarstava Republike Srbije, općina koje učestvuju u realizaciji PROGRES-a, predstavnici razvojnih agencija i projekata, civilnog društva, donatori – predstavnici Evropske unije i Vlade Švajcarske, dok je Kancelarija Ujedinjenih nacija za projektne usluge – UNOPS, kao izvršni partner, imala sekretarsku ulogu Odbora.\nEvropska unija finansijski podržava razvojni program PROGRES, sa 14,1 milion evra, Vlada Švajcarske sa 2,5 miliona evra, dok Vlada Republike Srbije učestvuje sa 1,5 milion evra.\nPROGRES se realizuje u 25 općina južne i jugozapadne Srbije i ima za cilj da podrži društveno-ekonomski razvoj 25 općina južne i jugozapadne Srbije.


Hakovan NSA, objavljeni alati koje koriste? - CERTRS.org\nHakovan NSA, objavljeni alati koje koriste?\nNepoznata grupa hakera navodno je napala Equation Group, organizaciju koja je navodno povezana sa NSA.\nNapadači su objavili neke od alata online. Alati uključuju računarske viruse i privatne eksploatacione kodove koje koristi ova organizacija. Da je riječ o pravim alatima potvrdili su i brojni eksperti za informacionu bezbjednost. Napadači, koji koriste alijas The Shadow Brokers, su stavili ove alate na prodaju, po cijeni od nevjerovatnih milion Bitcoin-a (oko milijardu KM).\nEquation Group, za koju postoje indicije da radi za NSA, je organizacija koja postoji već dvije decenije, a koriste tehnike koje po svojoj kompleksnosti i sofisticiranosti smještaju u vrh svijetske sajber špijunaže.\nThe Shadow Brokers su objavili neke od datoteka na, sada već obrisanom, github repozitorujumu.\nDatoteke sadrže instalacione skripte, konfiguracije za C2 servere i eksploatacione kodove za ruter-e i firewall–ove poznatih proizvođača kao što su Cisco, Juniper i Fortinet. Neki od objavljenih dokumenata se odnose na alate koje je javnosti otkrio Edward Snowden.\nIako istraživači koji imaju pristup dokumentima tvrde da su legitimni, ovo bi mogla bi ti prevara koja ima za cilj dobijanje medijske pažnje. Ono što je sigurno, u slučaju da je riječ o prevari uloženo je puno truda u istraživanje i pripremu iste.\n← Ranjivost pogađa 800 miliona Android uređaja\nLansiran prvi kvantni komunikacioni satelit →


RTS :: Borba protiv sajber-kriminala, koliko je Srbija bezbedna?\nDruštvo Borba protiv sajber-kriminala, koliko je Srbija bezbedna?\nponedeljak, 16. apr 2018, 22:30 -> 22:42\nBorba protiv sajber-kriminala, koliko je Srbija bezbedna?\nPosle afere s “Fejsbukom“, koja je uzdrmala američku berzu, internet bezbednost jedna je od najbitnijih tema u svetu internet komunikacija i poslovanja. U Beogradu je otvorena dvodnevna konferencija o IT bezbednosti na kojoj su stručnjaci iz regiona predstavili modele digitalne transformacije za lakše suprotstavljanje u svetu rastućem sajber-kriminalu.\nPrema indeksu razvoja nacionalne informacione bezbednosti, Srbija se nalazi na 10. mestu od 69 rangiranih zemalja, govore podaci estonske e-government akademije.\nTako dobri rezultati nastali su kao rezultat borbe protiv sajber-kriminala i razvoja regulative u toj oblasti, ali i zbog zaštite ključnih servisa koje je naša zemlja uspostavila.\nNapadi na IT sisteme se brzo i lako šire i van zemlje, pa je zbog toga neophodna međunarodna saradnja za razvijanje informacione bezbednosti.\n"Mi smo strategijom razvoja informacione bezbednosti predvideli veoma dinamičnu međunarodnu saradnju, pre svega u cilju razmena informacija ali i znanja i iskustva sa inostranom mrežom i nacionalnih, profesionalnih i međunarodnih centara za prevenciju bezbednosnih rizika u IKT sistemima", kaže državna sekretarka u Ministarstvu trgovine, turizma i telekomunikacija Tatjana Matić.\nInternet bezbednost ne može da osigura jedna zemlja niti jedna kompanija jer sajber pretnje napadaju sve zemlje i odgovor mora biti zajednički, smatra ambasador SAD u Srbiji Kajl Skot.\n"Moramo raditi zajedno da bismo imali internet i onlajn prostor koji je bezbedan, povezan i pristupačan za sve. Da bismo prevazišli te pretnje važno je izgraditi kulturu internet bezbednosti i povećati svest privrednika o njihovoj kritičnoj ulozi u zaštiti sajber sistema", rekao je Skot.\nPrema zvaničnim podacima, visoko-tehnološka bezbednost kod nas se stalno povećava. U Srbiji je prošle godine u oblasti visokotehnološkog kriminala podneto 95 krivičnih prijava, što je manje nego godinu ranije, kada je zabeležena 121 prijava.


Mihajlović: Letovi "Er Srbije" zavisiće od dogovora s evropskim državama\nBiznis Autor:Beta11. maj. 202010:39 > 10:44\nMinistarka građevinarstva, saobraćaja i infrastructure Srbije Zorana Mihajlović ponovila je da su "Er Srbija" i Aerodrom "Nikola Tesla" spremni da pokrenu letove, ali da će to zavisiti od dogovora sa evropskim državama i njihovim vazduhoplovnim vlastima.\n„U ovom trenutku nigde u Evropi nema redovnih linija, niti jasno definisanih procedura“, rekla je ona za TV Hepi, saopštilo je ministarstvo.\nOna je dodala da za vreme epidemije virusa korona aerodrom u Beogradu nijednog trenutka nije bio zatvoren, već da je dovožena medicinska oprema, a humanitarnim letovima više od 15.000 građana Srbije vraćeno je u zemlju, dok je oko 13.000 stranaca odletelo u svoje države.\nDodala je da je avio-saobraćaj nešto sasvim drugačije u odnosu na drumski, te da očekuje da lekari daju preporuke kako bi se pre svega uvažilo pitanje bezbednosti putnika u avionu.\n„Ni Evropa još nema sve procedure, da li će biti potreban PCR test ili samoizolacija još nije tačno definisano kada je u pitanju redovan avio-saobraćaj. Mi ćemo od 18. maja početi sa letovima iz četiri grada – Londona, Beča, Frankfurta i Ciriha, jer postoji još naših građana koji žele da se vrate u Srbiju“, kazala je Mihajlović.\nOna je dodala da „svi treba da budu ponosni na ‘Er Srbiju’, bez koje ništa ne bi moglo da se realizuje u vreme vanrednog stanja“.\n„Država je sada na potezu da pomogne važnim preduzećima, kao što je naša nacionalna avio-kompanija“, kazala je ministarka.\nAerodrom Nikola Teslaer srbijaZorana Mihajlović\npre 39 min 2


Kragujevac uvodi vanrednu situaciju zbog korone - IndeksOnline.rs\nNaslovna COVID-19 Kragujevac uvodi vanrednu situaciju zbog korone\nKragujevac uvodi vanrednu situaciju zbog korone\nKRAGUJEVAC – Zbog nestabilne epidemiološke situacije i alarmantnog broja novoinficiranih, u Kragujevcu će biti uvedena vanredna situacija i zabranjeni svi javni skupovi.\nTakođe, tražena je i zabrana masovnih okupljanja na teritoriji grada, kao i ograničenje rada ugostiteljskih objekata, rekao je Delić. On je precizirao da je na dnevnom nivou oko 10 novozaraženih pacijenata i da je to zabrinjavajuće visok broj, pogotovo kada se ima u vidu prethodni, tronedeljni period kada uopšte nije bilo novozaraženih.\n“Po tome se može zaključiti da je povećanje broja zaraženih u ovom periodu alarmantno”, rekao je Delić i pozvao sugrađane da se ponašaju u skladu sa situacijom i da poštuju preporučene mere, kako bi izbegli infekciju.\nOn je ocenio da u proteklih dvadesetak dana to nije bio slučaj i da je najveći broj inficiranih zaražen na javnim skupovima. U Kragujevcu je u protekla 24 sata registrovano šest novozaraženih korona virusom, dok je u kućnoj izolaciji 196 osoba.\nU Kliničkom centru Kragujevac (KCK) od kovida-19 leči se 47 pacijenata, na respiratoru je devetoro, a među njima je jedan pacijent iz Kragujevca. Tu su hospitalizovani i najteže oboleli pacijenti iz centralnog i jugozapadnog dela Srbije, najviše iz Novog Pazara.\nU poslednja 24 časa u Srbiji jedna osoba je preminula od posledica korona virusa, saopštilo je Ministarstvo zdravlja. Registrovane su 193 novoobolele osobe. Zvaničan broj preminulih je 265, navodi se na sajtu covid19.rs.


Porezima do aktiviranja proizvodnih prostora\nNaslovnica Sjeverni Sandžak Novi Pazar Porezima do aktiviranja proizvodnih prostora\nNovi Pazar – Uvođenjem poreza na proizvodne hale i druge objekte kupljene najčešće od firmi u stečaju, lokalna vlast u Novoj Varoši će pokušati da privoli njihove vlasnike da ih ili prodaju ili u njima ožive proizvodnju.\n“To je suština novih mjera koje smo predložili Skupštini na usvajanje, rekao je novinarima predsjednik opštine Nova Varoš Dimitrije Paunović.\nNaknadu za građevinsko zemljište uvodimo po zonama a visina tarife zavisiće od vrste djelatnosti. Tamo gde se bude obavljala proizvodnja opština će, u zavisnosti od broja radnika, vraćati naknadu.\nUprkos tome što imamo nekoliko ponuda za pokretanje proizvodnje, nedostaje nam prostor. Kontakti sa sadašnjim vlasnicima privatizovanih firmi koje zvrje prazne pokazali su da se te nekadašnje firme mogu kupiti ali po najmanje petostruko većim cenama.\nFabrika obuće kupljena je za 120.000 evra a njen sadašnji vlasnik traži million evra, pogoni i zemljište “Inove” plaćeni su 800.000 evra, a nama se sada nude za tri miliona. Opština će od nadležnih zatražiti tržišnu procenu vrednosti privatizovane imovine i na osnovu toga ćemo je oporezovati, rekao je Paunović.\nPaunović je dodao i da će lokalna vlast uvesti veće naknade za korišćenje vode i proizvodnju struje, ali i eksploataciju šumskog bogatstva.


Ružić: Od srede vakcinacija prosvetnih radnika | Insajder\nRužić: Od srede vakcinacija prosvetnih radnika\nPrvi potpredsednik Vlade i ministar prosvete, nauke i tehnološkog razvoja Branko Ružić najavio je da će vakcinacija prosvetnih radnika početi u sredu, 20. januara 2021. godine i pozvao sve zainteresovane zaposlene u vaspitno-obrazovnom sistemu da se, ukoliko to nisu učinili do sada, izjasne na portalu eUprava za imunizaciju kako bi se realizovao plan vakcinacije.\n„U sredu će početi vakcinacija i zaposlenih u prosveti, čime pokrivamo i ovaj važni sistem zaštitom od virusa kovid19“, rekao je Ružić i dodao da je ovo jedini način da se ova pošast zaustavi.\nOn je naveo da se svi u vaspitno-obrazovnom sistemu trude da nastava bude dostupna svim učenicima, kao i da se održi njen kvalitet, ali da je cilj da se nastavni proces što pre normalizuje, navodi se u saopštenju Ministarstva prosvete, nauke i tehnološkog razvoja.\nPodseća se i da je prijava putem portala eUprava prvi korak u realizaciji masovne vakcinacije i dobijanja termina i mesta imunizacije u skladu sa prioritetima koje je propisao Institut za javno zdravlje Srbije „Dr Milan Jovanović Batut“.\nProsvetni radnici koji su se izjasnili za imunizaciju, putem SMS ili elektronske pošte će dobiti informaciju o terminu i mestu vakcinacije.\nDanas je, na osnovu ranije procene epidemiološke situacije prema kojoj nema prepreka za nastavak školske godine, otpočela nastava u osnovnim i srednjim školama po dinamici kakva je bila pre raspusta.


Delić: Fakturu za referendum, odnosno račun od 100.000 KM, ispostavit ćemo vijećnicima SDA i SBiH - Objektivno\nDelić: Fakturu za referendum, odnosno račun od 100.000 KM, ispostavit ćemo vijećnicima SDA i SBiH\nPobjedom na nedjeljnom referendumu Edin Delić (SDP), zahvaljujući glasovima građana, i ubuduće će obnašati dužnost načelnika općine Lukavac.\nNjegov opoziv pokrenulo je 16 vijećnika okupljenih oko SDA i SBiH.\nIzbijanje iz džepa\n– Ovo je pobjeda građana Lukavca, koji su digli glavu i suprotstavili se segregaciji, blokadama, usporenom razvoju, manipulacijama…. Budući da sam rudarski inžinjer, ovaj rezultat asocira me na lampu koju vidimo prilikom izlaska iz jame. Ta lampa trebala bi se do oktobra proširiti na cijelu državu – kazao je za „Avaz“ načelnik Edin Delić, protiv čijeg je opoziva glasalo 70 posto Lukavčana.\nIako je SDA u Lukavcu referendumom doživjela poraz, iz OO SDA Lukavac i dalje tvrde da će za tri mjeseca ponovo pokrenuti inicijativu za opoziv načelnika.\n– Njima zakon to omogućava, ali fakturu za ovaj referendum, odnosno račun od 100.000 KM, ispostavit ćemo vijećnicima SDA i SBiH. Upravo pripremamo odluku koju ćemo im dostaviti na potpisivanje, a u kojoj stoji da se oni odriču svog vijećničkog paušala dok se ne namire troškovi referenduma. Vidjet ćemo hoće li to potpisati, ali, neka znaju, u naredne tri godine ćemo na društvenim mrežama, radiju, televiziji, bilbordima… stavljati njihove fotografije, imena i prezimena, pa neka građani vide ko je lokalnoj zajednici izbio 100.000 KM iz džepa – kaže Delić.\nAko vijećnici SDA i SBiH ne potpišu prijedlog odluke, Delić navodi da će 100.000 KM biti namireno iz budžeta Općine Lukavac, ali od sredstava iz kojih se finansiraju političke stranke.\nNakon poraza kakav se ne pamti u lukavačkoj SDA, predsjednik OO SDA Tarik Arapčić, ali ni povjerenik SDA za TK Amir Fazlić, nisu odgovarali na naše pozive.\nHitan sastanak u Povjereništvu SDA TK?!\nDaleko od očiju javnosti, kako saznaje Avaz, priprema se hitan sastanak u Povjereništvu SDA TK zbog ubjedljivog poraza na lukavačkom referendumu.\nPojedini članovi SDA, koji nisu željeli javno govoriti, smatraju da je logičan slijed događaja ostavka Tarika Arapčića, neprikosnovenog vladara SDA u Lukavcu. No, oni koji ga bolje poznaju tvrde da Arapčić uopće ne razmišlja o toj mogućnosti.\nPovodom nemilih dogadjaja u kojima su direktorica i pedagogica JU Gimnazi\nNakon pojave informacija u medijima o izdavanju „lažnih“ diploma od st\nBiH političari na putovanja potrošili 550 hiljada eura\nKonvoj izbjeglica krenuo iz Sarajeva prema Mostaru


Indonežanske vlasti sigurne da je Al Kaida odgovorna za bombaški napad na Baliju - 2002-10-14\nIndonežanski ministar odbrane Abdul Džalil je saopštio da su vlasti sigurne da je al-Kaida u Indoneziji i da je saradjivala sa lokalnim teroristièkim grupama u bombaškom napadu prošle subote na Baliju. Džalil je prvi indonežanski ministar koji je okrivio za taj smrtonosni napad al-Kaidu i ukazao da je al-Kaida povezala grupe koje operišu u Indoneziji. Amerièki ambasador u indonežanskoj prestonici Džakarti naveo je da je Vašington osumnjèio za napad na Baliju grupu Džemaah Islamiah, povezanu sa al-Kaidom. Ta grupa, poznata kao J - I (Dž̌ej - Aj), želi da osnuje panislamsku državu preko cele Južne Azije. Njen navodni vodja, indonežanski nmuslimanski sveštenik Abu Bakar Bashir porièe bilo kakvu umeštanost u bombaški napad.\nIndonežanska policija je saopstila da je poèela da saslušava pojedince koji bi mogli imati informacije o eksploziji bombe, podmetnute u automobil, koja je opustošila turistièku èetvrt na plaži Kuta. Policijski potpukovnik Jatim Sujatmo (Yatim Suyatmo) nije hteo da navede koliko je ljudi podvrgnuto saslušanju, ali je jasno dao do znanja da nisu osumnjièeni.\nPotpukovnik Sujatmo je saopštio da istražiteljska ekipa, u kojoj su obaveštajni oficiri i istražitelji, vodi istragu o bombašom napadu. On je dodao da æe, iako indonežanska policija vodi istragu, australijska federalna policija i amerièki Federalni istržni biro pružiti tehnièke savete u analiziranju dokaznog materijala na mestu napada. U medjuvremenu, ljudi su poèeli da donose cveæe i pismene poruke na plažu Kuta, dok su zastave spuštene na pola koplja na državnim zgradama.


Naslovna » Turizam » Hoteli u Beogradu » Argo garni hotel\nHotel Argo Beograd\nKatarina Vidaković 21. mart 2014. Hoteli u Beogradu Postavite komentar\nArgo garni hotel se nalazi u jednoj od najznačajnijih centralnih beogradskih ulica, u susedstvu poznatih javnih, istorijskih, kulturnih, trgovačkih i turističkih zdanja i sadržaja.\nDom Narodne skupštine, Stari i Novi dvor, Pionirski park, Skadarlija, Knez Mihailova ulica, Trg Republike i trg Terazije… na samo nekoliko minuta lagane šetnje udaljeni su od hotela. Do glavne autobuske i železničke stanice potrebno je desetak minuta hoda, a aerodrom „Nikola Tesla“ udaljen je 18 kilometara.\nHotel Argo kategorisan sa tri zvezdice nudi smeštaj u 12 moderno opremljenih soba. Izuzetno prijatan enterijer toplih i pastelnih boja pruža pun komfor uz klima uređaj, mini bar, televizor sa ravnim ekranom i kablovskim kanalima, besplatan bežični internet i dodatne ponude – korišćenje sefa, prevoz od i do aerodroma, konsijerž i poslovne usluge…\nSobe poseduju zvučnu izolaciju, a kućni ljubimci su dobrodošli, uz najavu. Gostima je obezbeđen doručak u bife postavci u restoranu hotela.\nVišenamenska sala kapaciteta 35 mesta pogodna je za manje poslovne sastanke, skupove ili prezentacije u centru grada, uz obezbeđenu tehničku opremu, besplatnu bežičnu internet konekciju i ketering usluge na zahtev.\nAdresa: Kralja Milana 25\nTelefon: +381 11 3640 425\nTagoviargo garni hotel dub hotel hoteli u beogradu smeštaj u beogradu turizam\nPrethodni Zaštita životne sredine: Konkurs „Beogradu s ljubavlju“\nSledeći Porodični život: Epidemija rasturenih brakova


Beograd ponovo proglašen za grad sa najboljim noćnim provodom na svetu - News - Turistički svet\nBeograd je u izboru čuvenog Lonely planeta ponovo proglašen za grad sa definitivno najboljim i najpristupačnijim noćnim provodom na svetu.\n- Srpska prestonica nudi bučan i raznolik noćni život svakoga dana u nedelji, a pogotovu vikendom, gde žurke traju do ranih jutarnjih sati. Širok je spektar različitih žanrova muzike, te tako svako može pronaći mesto koje mu idealno odgovara gledajući po vrsti muzike, ali i atmosferi. Po beogradskim klubovima moguće je čuti različite spojeve tehno, elektronske, pop, džez, turbo-folk, ali i narodne muzike po modernim kafanama - stoji u ovom svojevrsnom objašnjenju.\nStranci obožavaju beogradske splavove, i tokom čitavog leta uživaju u provodu na njima. Kako piše Lonely planet, cene po barovima, klubovima, splavovima, kafanama veoma su pristupačne, kao i cene smeštaja u poređenju sa glavnim gradovima u drugim državama. Podsetimo, još 2009. godine Beograd se našao na vrhu lestvice kada se radi o noćnom životu, i deset godina kasnije i dalje se drži kao prvi na planeti.


Vučić: Posetiću Kosovo zajedno sa Vulinom – Nadlanu.com\nVučić: Posetiću Kosovo zajedno sa Vulinom\nObjavljeno 25. okt 2013. / 17:43:32\nPred više od hiljadu pristalica građanske inicijative “Srpska”, Vučić je rekao da će Kosovo posetiti zajedno sa ministrom Aleksandrom Vulinom uprkos tome što je Priština Vulinu zabranila ulazak u pokrajinu.\n“Ja vam kažem, a oni (Priština) neka hapse koga god hoće. Zajedno sa Vulinom doći ću i posetiti sva vaša mesta na Kosovu i Metohiji”, rekao je Vučić.\nGovoreći o kosovskim izborima, Vučić je rekao da podržava sve liste, ali “najviše našu listu Srpsku” i dodao da kad već smeju turski i albanski premijer da se izjašnjavaju koga podržavaju, učiniće to i on.\n“E, izvinete mnogo veće pravo na Kosovo imamo mi nego Hašim Tači i Erdogan, pa puta tri”, naglasio je Vučić, kojeg su okupljeni burno pozdravili.\nPrijatelje iz Brisela Vučić je upitao i kako je moguće da se dozvoli da turski i albanski premijer dođu na miting jedne partije na Kosovu, a da se dolazak zabranjuje Vulinu.\n“Kako je moguće da nama kažete da možemo da dolazimo isključivo u manastire, a nisam video da su turski i albanski premijer bili u džamiji već su posetili skup Tačija”, rekao je Vučić i upitao jesu li to dvostruki aršini.\nTo su direktna pitanja Briselu i tražim dikretne odgovore, naveo je Vučić dodavši da je juče čekao da prijatelji iz Brisela reaguju na izjavu Erdogana i da kažu da su šokirani ili da je izjava skandalozna.\n“Mi jesmo mali, ali smo ponosni kao narod i država”, rekao je Vučić i poručio Erdoganu da “srpski obraz nije prljaviji ni ponos i manji od njihovog”.\nI njemu i svima koji misle da mogu da unižavaju i ruše Srbiju Vučić je poručio da Srbija poštuje veličinu i snagu Turske kao i druge zemlje, da želi sa svima mir i najbolje moguće odnosa, ali da ne dopušta takvo ponašanje.\n“Srbija, i to mora da znaju Erdogan i svi drugi, nikad neće dozvoliti, nije dozvolila ni većima od njega, tako nešto”, rekao je Vučić, koji je Srbima sa Kosova zahvalio što štite i čuvaju našu državu.\nVučić je rekao da građani Srbije znaju s kojim se problemima suočavaju Srbi s Kosova, ali je od Srba u južnoj pokrajini zatražio da imaju razumevanja za “teške odluke” koje donosi Vlada Srbije.\nInače, ministar bez portfelja zadužen za Kosovo i Metohiju Aleksanar Vulin rekao je danas Srbima sa Kosova okupljenim pred zgradom vlade da zna koliko je teško i uvredljivo slušati da je “Kosovo Turska”.


Konvencija UN o medijaciji - Singapur | Medijator Jelena Milivojević\nMedijacija / 06/08/2019 06/08/2019 / medijacija, singapur, srbija\nSingapurska Konvencija o medijaciji predstavlja ključni instrument olakšavanja međunarodne privrede i promocije medijacije kao alternativnog i efikasnog načina rešavanja sporova, obezbeđujući izvršnost sporazuma koje su stranke zaključile u postupku medijacije.\nNa taj način, u svim državama koje su ratifikovale Konvenciju, doprinosi se bržem, lakšem i jeftinijem rešavanju sporova, jačanju pristupa pravdi i vladavini prava, a pored Srbije i Singapura, više od 20 država, među kojima su i SAD, Kina, Japan, Australija, Indija, Švajcarska, Izrael, Turska, Crna Gora i Severna Makedonija najavilo je pristupanje Konvenciji.\nU sklopu ceremonije potpisivanja, u toku nedelje biće organizovana i Singapurska nedelja medijacije, koja okuplja preko 1.500 delegata, i to visokih državnih zvaničnika, predstavnika UN i drugih međunarodnih organizacija, vodećih međunarodnih medijatora, privrednika, pravnika, ali i predstavnika akademske zajednice i studenata, koji učestvuju u međunarodnom takmičenju iz medijacije.\nPrednosti medijacije potvrđene su u odnosu na parnicu u pogledu uštede troškova, vremena i drugih značajnih resursa, a u odnosu na druge metode rešavanja sporova se dalje izdvaja jer je postupak potpuno prilagođen potrebama strana, dok fleksibilnost omogućava ne samo iznalaženje kreativnih rešenja, već i da je konačno rešenje uvek u rukama strana. Ovo je ujedno i razlog zašto se razvoj medijacije posmatra i od strane indeksa Svetske banke radi formiranja rang liste za uslove poslovanja – „Doing Business“.


NAUČNO STRUČNI SIMPOZIJUM O PIVARSTVU I HMELJARSTVU: Mnoga pitanja čekaju odgovor – Zrenjanin\nNAUČNO STRUČNI SIMPOZIJUM O PIVARSTVU I HMELJARSTVU: Mnoga pitanja čekaju odgovor\n– Tradicionalna manifestacija „Dani piva“, koji se održavaju po 32. put, bitno će obogatiti Naučno stručni simpozijum posvećen pivarstvu i hmeljarstvu, koji organizuje grupa vrsnih stručnjaka i entuzijasta, što me veoma raduje. Imam uveravanja veoma ozbiljnih ljudi koji organizuju ovaj skup da če se sledeće godine u ovo vreme, u Zrenjaninu ponovo proizvoditi pivo.\nOvim rečima je gradonačelnik Zrenjanina Čedomir Janjić sinoć otvorio naučno stručni skup posvećen pivu, pivarstvu i ihmeljarstvu.\nNa otvaranju ovog skupa, sinoć u Hotelu „Vojvodina“ govorili su i Pjer Olivijer Bergeron – generalni sekretar asocijacije pivara Evrope (The brewers of Europe), koji je čestitao organizatorima na naporu da se skup ove vrste održi u našoj zemlji, posle 15 godina zastoja.\nTakođe, prisutan je bio i Matej Oset, predsednik Udruženja slovenačkih pivara, koji je govorio o iskustvima Slovenije na obnovi pivarstva, hmeljarstva i proizvodnje opreme za ovu industriju.\nRebeka Božović, izvršni menadžer Udruženja pivara saoštila je, međutim, zabrinjavajući podatak da je potrošnja piva u našoj zemlji od 2008. do kraja prošle godine opala za 14,6 odsto i izrazila nadu da će skupovi ovog tipa doprineti da se taj trend preokrene.\nČlanice Udruženja pivara Srbije su „Apatinska pivara“, „Karlsberg Srbija“ Čelarevo, „Hajneken“, koji proizvodi pivo u Zaječaru, „Valjevska pivara“ i BIP, koji je u zakupila makedonska grupacija M 6. Pivo se, u znatno manjim količinama nego ranije, proizvodi i u Jagodini i Nišu.\nPredsednik Orgnizacionog odbora Simpozijuma je naš pozati agroekonomista profesor dr Radovan Pejanović, a Naučnog odbora profesor dr Jan Kišgeci.\n← ISKLJUČENJA STRUJE: Sutra u mraku deo grada\nHAVARIJA NA BAGLjAŠU: Prekid vodosnabdevanja u delu naselja →


Ulaz u zgradu u kojoj se nalazi sedište Ubera, 21. juna 2017, San Francisko\nAmerička tehnološko-transpornta kompanija Uber priprema se da učini ustupke u želji da preokrene odluku vlasti u Londonu da ne obnove dozvolu za rad Uberu u tom gradu, što predstavlja potencijalno veliki udarac na tu brzo rastuću kompaniju, pišu novine.\nSandej tajms citira izvor blizak londonskom telu zaduženom za transport koji kaže da je taj potez ohrabrujući i da navodi na mogućnost vođenja razgovora.\n"Pošto od nas nije zatraženo da načinimo bilo kakve promene, voleli bismo da znamo šta možemo da uradimo", rekao je za novine Tom Elvidž, generalni menadžer Ubera za London. "Ali, to zahteva dijalog koji, nažalost, nismo bili u mogućnosti da imamo u poslednje vreme".\nPortparol Transporta za Loondon (TfL) nije želeo da komentariše.\nSandej tajms piše da bi ustupci Ubera verovatno mogli da podrazumevaju unapređenje bezbednosti putnika i koristi za vozače, moguće i ograničavanje radnih sati kako bi se unapredila bezbednost na putu i plaćanje za rad praznicima.\nTfL je zapanjio moćnu američku startap kompaniju u petak, kada je saopštio da je Uber nepodoban da pruža taksi usluge iz bezbednosnih razloga i ukinuo njihovu licencu počev od 30. septembra, iako kompanija može da nastavi da radi dok se bude odlučivalo o njenoj žalbi.\nRegulator je naveo propuste u prijavljivanju ozbiljnih kriminalnih napada, obezbeđivanje značajne provere biografije vozača i druga bezbednosna pitanja.\nUber je odgovorio pozivajući korisnike u Londonu da potpišu peticiju u kojoj se kaže da su se gradske vlasti povele željom male grupe ljudi koji bi da ograniče izbor mušterija. Taj potez u skladu se sa Uberovom strategijom u sporovima koje ima u drugim gradovima.\nDo 22 sata u subotu, više od 600.000 ljudi potpisalo je peticiju, mada nije jasno koliko je njih iz Londona.\nPortparol Ubera rekao je da je oko 20.000 vozača Ubera poslalo poruku preko elektronske pošte direktno granonačelniku, kako bi negodovali zbog ove odluke.


EU, SAD i VB:Za neuspeh institucija odgovoran je Tači - Studio B\nEU, SAD i VB:Za neuspeh institucija odgovoran je Tači\nEU, SAD i VB:Za neuspeh institucija odgovoran je Tači Tanjug\nPolitikaPolitika Pocetna 11. 10. 2017. 12:24:59\nEU, SAD i Velika Britanije su, prema pisanju tog, lista odbacile Tačijeve navode da je Specijalni sud za zločine tzv. OVK formiran pod njihovim pritiskom i da je s tim u vezi bilo neke „trgovine“.\nDodala je i da dijalog Beograda i Prištine napreduje, ali i da Kosovo nema vremena za dubljenje.\n„Pristao sam da vodim nepravičan istorijski proces prema Kosovu, uprkos masovnom političkom i građanskom mišljenju prema formiranju ovog Suda“, rekao je Tači i dodao da je Prištini s druge strane obećano da će, ako Specijalni sud bude formiran, ubrzo postati član Saveta Evrope, da će dobiti viznu liberalizaciju , da ćemo imati masovnu podršku za članstvo u Unesko, da ćemo uspostaviti Oružane snage i dobiti nova priznanja kosovske nezavisnosti“, rekao je Tači.\n„Kao predsdnik države, posvećen sam istini i pomirenju. Ali Specijalni sud će biti samo pravda u moru nepravde koja se desila na Kosovu. Pitanje je da li će doneti istinu i da li će ovaj sud doneti međuetničko pomirenje“, upozorio je Tači i dodao da budući da je taj sud formiran samo za suđenje Albancima za zločine nad Srbima u međuvremenu, kako je rekao, „raste entuzijazam za Srbe i Srbiju „.\nDve trećine, ili 69 odsto ispitanika srpske nacionalnosti veruje da je malo verovatno da će Specijalni sud za Kosovo doneti pravdu za srpske žrtve.\na, čak 82.1 odsto ispitanika srpske nacionalnosti i skoro polovina ispitanika albanske nacionalnosti smatra da je ugrožena bezbednost svedoka koji će se naći pred Specijalnim sudom.


Nasledno pravo i ostavinska rasprava | Advokatska kancelarija Veličković\nPružamo širok spektar usluga u oblasti naslednog prava i ostavinskih rasprava\nNasledno pravo - Advokatska kancelarija Veličković\nU zakonskom nasleđivanju se primenjuju pravo predstavljanja kada potomci nasleđuju zakonskog naslednika koji ne može ili neće da nasledi i pravo priraštaja u nekim situacijama kada nasledni deo jednog naslednika prirasta naslednom delu drugog naslednika. Ako vam je potreban advokat za nasledno pravo, ili su vam potrebne konsultacije ili pravna pomoć oko naslednog prava u smislu da li imate osnov za zakonsko nasleđivanje, koliki je nasledni deo ili je bilo šta sporno možete se obratiti advokatskoj kancelariji Veličković.\nU naslednom pravu postoje javne forme testamenta poput sudskog ili notarskog koji se sačinjava pred javnim organima u propisanoj javnoj formi. Ove forme testamenta se sastavljaju tako što ostavilac pred javnim organom iskazuje svoju volju koja se potom sačinjava u formu testamenta. Advokat za nasledno pravo može sačiniti i ovu vrstu testamenta koji onda javni beležnik na overava, i oko ovih testamenata pružamo neophodnu pomoć.\nNeka od čestih spornih pitanja u naslednom pravu su da li naslednik ima valjani pravni osnov za to, koliki mu deo zaostavštine pripada, da li naslednik ima pravo na nuzni deo, da li je nužni deo povređen ili koliko iznosi. Posebno situaciju zna da iskomplikuje sastavljanje ugovora o doživotnom izdržavanju ili nekog drugo naslednog ugovora koji menja režim zaostavštine u smislu da se iz zaostavštine imovina koja je obuhvaćena ovim ugovorom mora izdvojiti.\nUgovor o doživotnom izdržavanju se u određenim slučajevima može poništavati jer je sastavljen protivno zakonu. Put do ishodovanja pravosnažnog ostavinskog rešenja može biti dug i težak. Kod spornih pitanja najčešće advokatske usluge koje pružamo su: zastupanje u postupcima povodom lišenja ili razbaštinjenja naslednika, zastupanje u postupcima povodom povećanja ili smanjenja naslednog dela supružnika i izdvajanje zajedničke imovine iz ostavinske mase.


Iz Niša avionom do Moskve › Made-in-Germany.rs\nIz Niša avionom do Moskve\nSa niškog aerodroma „Konstantin Veliki“, putnički avioni će u periodu od 28. decembra do 18. januara, saobraćati čarter letovima na liniji između Moskve i Niša. Čarter letovi iz Moskve biće organizovani avionima tipa „Er bas 320“ kapaciteta 160 sedišta.\nČetiri ruske aviokompanije dovoziće turiste iz Moskve u Srbiju, dok će u povratku naše turiste odvoziti put Ruske Federacije. Cena povratne karte na ovoj liniji u proseku iznosiće oko 500 eura, a turističke organizacije već nude i paket aranžmane za boravak u Rusiji u trajanju od 7, 14 i 21 dan, prenosi agencija „Tanjug“.\n– Ovakvi aranžmani su jedan od načina da se avio prevoznici vrate na niški aerodrom, pre nego što odavde počnu da se organizuju niskobudžetni letovi. Naš cilj je da „low-kost“ letove preselimo sa beogradskog aerodroma u ovaj deo Srbije i mislimo da je realno da se to dogodi pre sledeće letnje sezone – objasnila je Ivanka Stanisavljević, menadžerka aerodroma „Konstantin Veliki“ u Nišu.\nZa vreme NATO bombardovanja Srbije 1999. godine, niški aerodrom je bio razrušen, nakon čega je ponovo počeo da radi 2003. godine. Iste godine dobio je licencu za obavljanje međunarodnog putničkog saobraćaja i jedini je u Srbiji, osim beogradskog, koji ima tu dozvolu. Meterološke karakteristike aerodroma su izuzetno povoljne tako da je tokom svih godina služio kao aternativa aerodromima iz okruženja, posebno u uslovima magle.\nIz Niša su do 2007. godine leteli avioni na redovnim linijama za Cirih, Podgoricu i Tivat, a bilo je sezonskih letova i za Veliku Britniju. Najbolja poslovna godina ovog aerodroma bila je 2006. kada je prevezeno 35.700 putnika. Tokom poslednjih godina odatle su obavljani biznis i kargo letovi.\nKako bi privukao strane aviokompanije, niški aerodrom „Konstantin Veliki“ snizio je od sledeće godine cene aerodromskih taksi sa 14 na samo 3 eura, od čega putnik treba da plati svega 1 euro. Za sletanje (landing) na niški aerodrom aviokompanije će trebati da izdvoje 0,75 eura po putniku, umesto dosadašnjih 8,5 eura po toni aviona. Usluga prihavata i otpreme vazduhoplova (handling) koštaće 1,25 eura po putniku, umesto dosadašnjih 750 eura za avion veličine „Airbusa A319“.\n„Red Wings“ na liniji od Kaluge do Niša\nOd MiG na 15/12/2014 / Investicije, Transport, Turizam / Ostavite komentar


VUČIĆ: Moj sin mi je rekao da napustimo pregovore sa EU!\nBeograd — Predsednik Aleksandar Vučić izjavio je da ulazak u EU ne zavisi samo od Srbije i da su iz EU tražili institucije koje mnogi nemaju, poput zaštitnika građana.\nVučić je u intervjuu za „Sputnjik“, odgovarajući na pitanje kako ocenjuje istraživanja da su mladi u Srbiji protiv EU, kazao da je to „jasan trend“ i da ga to „ne iznenađuje“.\n„Srbija želi u EU kao što nećemo da uvodimo sankcije Rusiji i da im zabadamo nož u leđa. Moj sin Danilo mi kaže ‘ajde ti i tvoja EU’. Ja mu kažem da sačeka 15 godina pa će razumeti ovu politiku kao što razume i odnos prema Rusiji. Ulazak u EU više ne zavisi samo od nas. Samo jedan manji deo. Nama su tražili da imamo zaštitnika građana, a mnogi u EU ga nemaju, iako su znali da je na toj funkciji u Srbiji politička ličnost“, rekao je Vučić.\nOn je naveo da „mnoge članice EU ne priznaju nacionalne manjine“.\n„A nama zameraju odnos prema manjinama… Zameraju na medijskoj situaciji. Pa u kojoj zemlji ima da svakog dana mediji vode kampanju protiv predsednika“, kazao je Vučić.\nPredsednik je izjavio da od kada je preuzeo funkciju šefa države ima mnogo manje dnevnih problema i da mu ta pozicija omogućava da se bavi strateškim i suštinskim pitanjima za budućnost države Srbije.\nVučić je to kazao u intervjuu za „Sputnjik“, upitan šta se u njegovom životu promenilo od kada je predsednik Srbije.\n„Evo, nedelja je, a mi radimo… Imam mnogo manje dnevnih problema i sastanaka koji ste tiču štrajkova, raznoraznih zahteva. Ova pozicija omogućava da se bavim strateškim i suštinskim pitanjima za budućnost države Srbije. Nažalost, i dalje, zbog različitih zahteva i činjenice da sam predsednik najveće stranke, ljudi svakodnevno dolaze, pa neke možete da odbijete, a neke ne“, kazao je on.\nNa pitanje da li to znači da će ga biti manje u javnosti, Vučić je odgovorio da „da ne misli da se rivalima dodvorava pričama da će manje da radi, praktično, da će biti lenj da bi oni bili srećni“.\n„Radiću marljivo, biću vredan, obavljaću teške poslove, donosiću odgovorne odluke i moraće na drugačiji način da me pobede. Ne mogu se uzdati u moju lenjost ili neaktivnost“, rekao je srpski predsednik.\nNa konstataciju „Sputnjika“ da ga niko ne kritikuje zato što je vredan, Vučić je podsetio na kritike vezane za Briselski sporazum.\n„A danas mi tražimo da bude sproveden, a ne sprovodi ga albanska strana. Bio sam najžešće kritikovan zbog Zakona o radu i mera fiskalne konsolidacije, a to nas je dovelo do najvećih uspeha u prošloj i ovoj godini. Samo četiri zemlje EU imaju bolji odnos prihoda i rashoda u budžetu nego što je u Srbiji. Javne finansije su pod kontrolom, ali su bile neophodne teške mere i teške odluke“, rekao je Vučić.


Čukarički inkasirao pola miliona evra! - Sportske novosti\nNaslovna Fudbal Transferi Fudbal Čukarički inkasirao pola miliona evra!\nDvadesetšestogodišnji Luka Stojanović karijeri nastavlja u SAD-u, gde će braniti boje Chicago Fire-a. Potpisao je ugovor na dve godine, uz opciju produženja na još jednu godinu, a Čukarički će inkasirati pola miliona evra.\nLuka je iz U19 tima Partizana prešao u Sporting, gde je igrao za U19 i za B tim, a nakon toga igrao je za Apollon Limassol, belgijski Mouscron, kao i za Royal Antwerp i za Čukarički. U Čukarički je stigao u januaru 2018. godine sa Kipra, a ove sezone je upisao 25 nastupa uz 12 golova i 2 asistencije. Igra kao ofanzivni vezista, a po potrebi i kao defanzivni i centralni vezni.\nNije nastupao za A reprezentaciju Srbije, ali jeste za U17 i za U19.\nFotografija preuzeta sa sajta Čukaričkog\nPrethodni tekstDubl dana – 21. februar 2020.\nSledeći tekstKako od h2h statistike do tiketa dana? Lako! – 21. februar 2020.\nČukarički ima novog trenera!\nDanas igraju srpski predstavnici u Ligi konferencija!